title: 2010/681/EU: Odluka Komisije od 9. studenoga 2010. o upitniku za izvješća država članica o provedbi Direktive Vijeća 1999/13/EZ o ograničenju emisija hlapivih organskih spojeva koji nastaju pri upotrebi organskih otapala u određenim aktivnostima i postrojenjima u razdoblju 2011. – 2013. (priopćena pod brojem dokumenta C(2010) 7591)

text:
               15/Sv. 014

               HR

               Službeni list Europske unije

               157

         32010D0681

               L 292/65

               SLUŽBENI LIST EUROPSKE UNIJE

               09.11.2010.

      ODLUKA KOMISIJE

   od 9. studenoga 2010.
   o upitniku za izvješća država članica o provedbi Direktive Vijeća 1999/13/EZ o ograničenju emisija hlapivih organskih spojeva koji nastaju pri upotrebi organskih otapala u određenim aktivnostima i postrojenjima u razdoblju 2011. – 2013.
   (priopćena pod brojem dokumenta C(2010) 7591)
   (2010/681/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 1999/13/EZ od 11. ožujka 1999. o ograničavanju emisija hlapivih organskih spojeva koji nastaju pri upotrebi organskih otapala u određenim aktivnostima i postrojenjima (1), a posebno njezin članak 11. stavak 1.,
   uzimajući u obzir Direktivu Vijeća 91/692/EEZ od 23. prosinca 1991. o standardiziranju i racionaliziranju izvješća o provedbi određenih direktiva koje se odnose na okoliš (2),
   budući da:

               (1)

               Sukladno članku 11. stavku 1. Direktive 1999/13/EZ, države članice obvezne su sastaviti izvješća o primjeni te Direktive na temelju upitnika ili nacrta koji je Komisija sastavila u skladu s postupkom utvrđenim člankom 6. Direktive 91/692/EEZ.

               (2)

               Države članice sastavile su izvješća o provedbi te Direktive za razdoblje od 1. siječnja 2003. do 31. prosinca 2004. u skladu s Odlukom Komisije 2002/529/EZ od 27. lipnja 2002. o upitniku za izvješća država članica o provedbi Direktive 1999/13/EZ o ograničavanju emisija hlapivih organskih spojeva koji nastaju pri upotrebi organskih otapala u određenim aktivnostima i postrojenjima (3).

               (3)

               Države članice sastavile su izvješća o provedbi te Direktive za razdoblje od 1. siječnja 2005. do 31. prosinca 2007. u skladu s Odlukom Komisije 2006/534/EZ od 20. srpnja 2006. o upitniku za izvješća država članica o provedbi Direktive 1999/13/EZ u razdoblju od 2005. - 2007. (4)

               (4)

               Države članice obvezne su izvješćivati o provedbi te Direktive u razdoblju od 1. siječnja 2008. do 31. prosinca 2010. u skladu s Odlukom Komisije 2007/531/EZ od 26. srpnja 2007. o upitniku za izvješća država članica o provedbi Direktive Vijeća 1999/13/EZ o ograničenju emisija hlapivih organskih spojeva koji nastaju pri upotrebi organskih otapala u određenim aktivnostima i postrojenjima u razdoblju 2008. – 2010. (5) najkasnije do 30. rujna 2011.

               (5)

               Četvrto izvješće trebalo bi obuhvatiti razdoblje od 1. siječnja 2011. do 31. prosinca 2013.

               (6)

               Mjere predviđene ovom Odlukom u skladu su s mišljenjem Odbora osnovanog u skladu s člankom 6. Direktive 91/692/EEZ,

         DONIJELA JE OVU ODLUKU:
   Članak 1.
   Države članice koriste upitnik iz Priloga ovoj Direktivi za sastavljanje izvješća koje obuhvaća razdoblje od 1. siječnja 2011. do 31. prosinca 2013. i koje se dostavlja Komisiji temeljem članka 11. stavka 1. Direktive 1999/13/EZ.
   Članak 2.
   Ova je Odluka upućena državama članicama.

      Sastavljeno u Bruxellesu 9. studenoga 2010.

            Za Komisiju

         Janez POTOČNIK

            Član Komisije

      (1)  SL L 85, 29.3.1999., str. 1.

      (2)  SL L 377, 31.12.1991., str. 48.

      (3)  SL L 172, 2.7.2002., str. 57.

      (4)  SL L 213, 3.8.2006., str. 4.

      (5)  SL L 195, 27.7.2007., str. 47.
   PRILOG

      Upitnik o provedbi Direktive 1999/13/EZ o ograničenju emisija hlapivih organskih spojeva koji nastaju pri upotrebi organskih otapala u određenim aktivnostima i postrojenjima u razdoblju od 2011.-2013.

   1.   Opći opis

   Molimo navedite relevantne promjene u odnosu na Direktivu 1999/13/EZ do kojih je došlo u nacionalnom zakonodavstvu tijekom razdoblja obuhvaćenog izvješćem.
   2.   Obuhvaćena postrojenja

               2.1.

               Za svaku od 20 aktivnosti iz Priloga II.A.1 i za aktivnosti iz Priloga II.A.2 molimo navedite koliko postrojenja obuhvaćenih Direktivom 1999/13/EZ pripada dolje navedenim kategorijama na dan 31. prosinca 2013.:

                           —

                           ukupan broj postrojenja,

                           —

                           ukupan broj postrojenja koja su također obuhvaćena Direktivom 2008/1/EZ Europskog parlamenta i Vijeća (IPPC Direktiva),

                           —

                           ukupan broj postrojenja koja su registrirana/ovlaštena u skladu s Direktivom 1999/13/EZ,

                           —

                           ukupan broj postrojenja koja su registrirana/ovlaštena primjenom programa smanjivanja,

                           —

                           ukupan broj postrojenja kojima je odobreno odstupanje u skladu s člankom 5. stavkom 3. točkom (a) Direktive 1999/13/EZ. Molimo da dostavite popis predmetnih postrojenja i da za svako od njih navedete razlog odstupanja,

                           —

                           ukupan broj postrojenja kojima je odobreno odstupanje u skladu s člankom 5. stavkom 3. točkom (b) Direktive 1999/13/EZ. Molimo da dostavite popis predmetnih postrojenja i za svako od njih navedite razlog odstupanja.

               2.2.

               Za svaku od 20 aktivnosti iz Priloga II.A.1 i za aktivnosti iz Priloga II.A.2, molimo da navedete koliko postrojenja obuhvaćenih Direktivom 1999/13/EZ pripada dolje navedenim kategorijama:

                           —

                           ukupan broj novih postrojenja koja su registrirana/ovlaštena u skladu s Direktivom 1999/13/EZ tijekom razdoblja izvješćivanja,

                           —

                           ukupan broj postrojenja koja su znatno izmijenjena, a koja su registrirana/ovlaštena u skladu s Direktivom 1999/13/EZ tijekom razdoblja izvješćivanja.

               2.3.

               Molimo da izvijestite o tome na koji su način javnosti dostupni popis ovlaštenih i registriranih postrojenja i rezultati praćenja emisija, u skladu s člankom 12. stavcima 1. i 2. Direktive 1999/13/EZ. Ako su te informacije dostupne javnosti na Internetu, molimo navedite URL. Ako nisu, molimo navedite pojedinosti potrebne za stupanje u kontakt s mjestom na kojem se te informacije mogu zahtijevati.

         3.   Zamjena

   Za svaku od 20 aktivnosti iz Priloga II.A.1 i za aktivnosti iz Priloga II.A.2 molimo da navedete koje se od sljedećih tvari ili smjesa još uvijek koriste 31. prosinca 2013. i u kolikim (procijenjenim) količinama (u tonama godišnje): tvari ili smjese koje su zbog sadržaja hlapivih organskih spojeva razvrstane kao kancerogene, mutagene ili toksične za reprodukciju na temelju Uredbe (EZ) br. 1272/2008 Europskog parlamenta i Vijeća od 16. prosinca 2008. o razvrstavanju, označivanju i pakiranju tvari i smjesa, kojima je dodijeljen ili trebaju nositi oznake opasnosti H340, H350, H350i, H360D ili H360F ili oznake upozorenja R45, R46, R49, R60 ili R61.
   Kad su te informacije dostupne, molimo da navedete tvari koristeći njihov IUPAC naziv i CAS broj, a smjese koristeći jedan trgovački naziv i navodeći odgovarajuće tvari koje one sadrže.
   Molimo da također navedete tvari koje se koriste kao zamjena za gore navedene tvari i smjese (nije obvezno).
   4.   Praćenje

   Za svaku od 20 aktivnosti iz Priloga II.A.1 i za aktivnosti iz Priloga II.A.2 molimo da navedete za 2012. broj postrojenja čija se sukladnost članku 8. stavku 2. Direktive 1999/13/EZ stalno prati.
   5.   Usklađenost

   Za svaku od 20 aktivnosti iz Priloga II.A.1 i za aktivnosti iz Priloga II.A.2 molimo da navedete sljedeće podatke za 2012.:

               —

               broj operatora za koje je otkriveno da su prekršili zahtjeve Direktive 1999/13/EZ:

                           (a)

                           zbog toga što o podacima iz članka 8. stavka 1. Direktive 1999/13/EZ nije izvješteno ili su bili nedovoljni da bi nadležna tijela provjerila usklađenost;

                           (b)

                           vezano uz nesukladnost s ostalim zahtjevima Direktive 1999/13/EZ, a posebno s odredbama članka 3. stavka 2. i članka 4. stavka 2., članka 5. i članka 8. stavaka 2. i 3.:

               —

               broj postrojenja kojima su nadležna tijela opozvala ili povukla ovlaštenje u slučaju neusklađenosti na temelju članka 10. točke (b) Direktive 1999/13/EZ.

         6.   Emisije

   Molimo da za svaku od 20 aktivnosti iz Priloga II.A.1 i za aktivnosti iz Priloga II.A.2, navedete koliko je tona VOC-a emitirano 2012. Molimo navedite temelji li se taj podatak na mjerenim, izračunanim i/ili procijenjenim podacima.
   7.   Ako je moguće, molimo procijenite:

               —

               ukupan broj osoblja (državnih, regionalnih, lokalnih tijela) uključenog u provedbu i izvršavanje Direktive 1999/13/EZ (nije obavezno),

               —

               ukupan trošak (u eurima godišnje) povezan s time, za ta tijela (nije obvezno).

         8.   Ostale primjedbe


Odluka Komisije od 23/01/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8307 - EP INVESTMENT / EP INVESTMENT II / EPH) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 21/12/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8180 - VERIZON / YAHOO) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 18/08/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8545 - BAIN CAPITAL INVESTORS / REIFF TYRE) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2002/878/EZ: Odluka Komisije od 6. studenoga 2002. o uspostavi planova uzorkovanja i dijagnostičkih metoda za otkrivanje i potvrđivanje prisutnosti bolesti mekušaca bonamioze ( Bonamia ostreae ) i marteilioze ( Marteilia refringens ) (priopćena pod brojem dokumenta C(2002) 4327)  Tekst značajan za EGP

text:
               03/Sv. 014

               HR

               Službeni list Europske unije

               92

         32002D0878

               L 305/57

               SLUŽBENI LIST EUROPSKE UNIJE

               06.11.2002.

      ODLUKA KOMISIJE

   od 6. studenoga 2002.
   o uspostavi planova uzorkovanja i dijagnostičkih metoda za otkrivanje i potvrđivanje prisutnosti bolesti mekušaca bonamioze (Bonamia ostreae) i marteilioze (Marteilia refringens)
   (priopćena pod brojem dokumenta C(2002) 4327)
   (Tekst značajan za EGP)
   (2002/878/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/67/EEZ od 28. siječnja 1991. o uvjetima zdravlja životinja kojima se uređuje stavljanje na tržište životinja akvakulture i njihovih proizvoda (1), kako je zadnje izmijenjena Direktivom 98/45/EZ (2), a osobito njezin članak 15.,
   budući da:

               (1)

               S ciljem uzimanja u obzir razvoja znanstvenih spoznaja, praktičnog iskustva i međunarodnih smjernica, potrebno je ažurirati planove i metode utvrđene Odlukom Komisije 94/306/EZ od 16. svibnja 1994. o utvrđivanju planova uzorkovanja i dijagnostičkih metoda za otkrivanje i potvrđivanje prisutnosti određenih bolesti mekušaca (3).

               (2)

               Stručnjaci su se složili da su planovi uzorkovanja i dijagnostičke metode utvrđeni u tekućem izdanju Dijagnostičkog priručnika za bolesti akvatičnih životinja Međunarodnog ureda za epizootije (OIE) u pogledu bonamioze (Bonamia ostreae) i marteilioze (Marteilia refringens) te u pogledu abnormalnih uginuća, primjereni. Stoga se uzorkovanje i dijagnosticiranje tih bolesti kad je riječ o priznavanju odobrenih zona i uzgajališta i radi pretrage biozaliha (stokova) u kojima dolazi do pojave abnormalnih uginuća trebaju provoditi u skladu s trećim izdanjem ovog Priručnika (2000.).

               (3)

               Stoga se Odluka 94/306/EZ treba staviti izvan snage i zamijeniti ovom Odlukom.

               (4)

               Potrebno je osigurati dovoljno vremena za provedbu ovih novih zahtjeva.

               (5)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Planovi uzorkovanja i dijagnostičke metode koje se moraju provoditi radi otkrivanja i potvrđivanja bonamioze (Bonamia ostreae) i marteilioze (Marteilia refringens) u mekušaca u slučaju abnormalnih uginuća te radi priznavanja odobrenih (slobodnih) zona i uzgajališta utvrđeni su u Prilogu.
   Članak 2.
   Odluka 94/306/EZ stavlja se izvan snage.
   Upućivanja na Odluku stavljenu izvan snage tumače se kao upućivanja na ovu Odluku.
   Članak 3.
   Ova se Odluka primjenjuje od 6. siječnja 2003.
   Članak 4.
   Ova je Odluka upućena državama članicama.

      Sastavljeno u Bruxellesu 6. studenoga 2002.

            Za Komisiju

         David BYRNE

            Član Komisije

      (1)  SL L 46, 19.2.1991., str. 1.

      (2)  SL L 189, 3.7.1998., str. 12.

      (3)  SL L 133, 28.5.1994., str. 51.
   PRILOG
   Planovi uzorkovanja i dijagnostičke metode za otkrivanje i potvrđivanje bonamioze (Bonamia ostreae) i marteilioze (Marteilia refringens)
   Planovi uzorkovanja i dijagnostičke metode koje se moraju provoditi, uključujući tehnike, postupke pretraživanja i korištenja medija, njihova standardizacija i tumačenje rezultata, za otkrivanje i potvrđivanje prisutnosti bolesti bonamioze (Bonamia ostreae) i marteilioze (Marteilia refringens) u mekušaca u slučaju abnormalnih uginuća i radi priznavanja odobrenih (slobodnih) zona i uzgajališta moraju udovoljavati onima propisanim u Dijagnostičkom priručniku za bolesti akvatičnih životinja Međunarodnog ureda za epizootije (OIE), treće izdanje (2000.), dio 3., Bolesti mekušaca: poglavlje I.2. (Opći podaci), poglavlje 3.1.1. (bonamioza) i poglavlje 3.1.3. (marteilioza).


Odluka Komisije od 07/03/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8375 - HIG CAPITAL / INFINIGATE) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 96/302/EZ: Odluka Komisije od 17. travnja 1996. o utvrđivanju formata u kojemu se dostavljaju informacije u skladu s člankom 8. stavkom 3. Direktive Vijeća 91/689/EEZ o opasnom otpadu  Tekst značajan za EGP

text:
               15/Sv. 34

               HR

               Službeni list Europske unije

               10

         31996D0302

               L 116/26

               SLUŽBENI LIST EUROPSKE UNIJE

         ODLUKA KOMISIJE
   od 17. travnja 1996.
   o utvrđivanju formata u kojemu se dostavljaju informacije u skladu s člankom 8. stavkom 3. Direktive Vijeća 91/689/EEZ o opasnom otpadu
   (Tekst značajan za EGP)
   (96/302/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/689/EEZ od 12. prosinca 1991. o opasnom otpadu (1), kako je izmijenjena Direktivom 94/31/EZ (2), a posebno njezin članak 8. stavak 3.,
   budući da gore navedena odredba nalaže da Komisija utvrdi format u kojemu se dostavljaju informacije prema članku 8. stavku 3. te Direktive;
   budući da na tom zadatku Komisiji pomaže Odbor, koji je sastavljen od predstavnika država članica i kojemu predsjedava predstavnik Komisije, osnovan na temelju članka 18. Direktive Vijeća 75/442/EEZ od 15. srpnja 1975. o otpadu (3), kako je zadnje izmijenjena Direktivom 91/692/EEZ (4);
   budući da su mjere predviđene ovom Odlukom u skladu s mišljenjem koje je izrazio gore spomenuti Odbor,
   DONIJELA JE OVU ODLUKU:
   Članak 1.
   Dokument priložen ovoj Odluci jest format u kojem se dostavljaju informacije prema članku 8. stavku 3. Direktive 91/689/EEZ o opasnom otpadu.
   Članak 2.
   Ova je Odluka upućena državama članicama.

      Sastavljeno u Bruxellesu 17. travnja 1996.

            Za Komisiju

         Ritt BJERREGAARD

            Članica Komisije

      (1)  SL L 377, 31.12.1991., str. 20.

      (2)  SL L 168, 2.7.1994., str. 28.

      (3)  SL L 194, 25.7.1975., str. 39.

      (4)  SL L 377, 31.12.1991., str. 48.


title: 2004/461/EZ: Odluka Komisije od 29. travnja 2004. o utvrđivanju upitnika za podnošenje godišnjeg izvješća o procjeni kvalitete zraka u skladu s direktivama Vijeća 96/62/EZ i 1999/30/EZ i direktivama 2000/69/EZ i 2002/3/EZ Europskog parlamenta i Vijeća (priopćena pod brojem dokumenta C(2004) 1714)  Tekst značajan za EGP

text:
               15/Sv. 10

               HR

               Službeni list Europske unije

               43

         32004D0461

               L 156/84

               SLUŽBENI LIST EUROPSKE UNIJE

         ODLUKA KOMISIJE
   od 29. travnja 2004.
   o utvrđivanju upitnika za podnošenje godišnjeg izvješća o procjeni kvalitete zraka u skladu s direktivama Vijeća 96/62/EZ i 1999/30/EZ i direktivama 2000/69/EZ i 2002/3/EZ Europskog parlamenta i Vijeća
   (priopćena pod brojem dokumenta C(2004) 1714)
   (Tekst značajan za EGP)
   (2004/461/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 96/62/EZ od 27. rujna 1996. o procjeni i upravljanju kvalitetom zraka (1), a posebno njezin članak 12. stavak 1.,
   budući da:

               (1)

               Direktivom Vijeća 96/62/EZ uspostavlja se okvir za procjenu i upravljanje kvalitetom zraka i predviđa potreba iscrpnog utvrđivanja načina izvješćivanja o kvaliteti zraka.

               (2)

               Direktivom Vijeća 1999/30/EZ od 22. travnja 1999. o graničnim vrijednostima za sumporov dioksid, dušikovog dioksid i dušikove okside, lebdeće čestice i olovo u zraku (2) utvrđuju se granične vrijednosti koje treba postići do određenog ciljnog datuma.

               (3)

               Odlukom Komisije 2001/839/EZ od 8. studenoga 2001. o uvođenju upitnika za dostavu godišnjeg izvješća o procjeni kvalitete zraka na temelju direktiva 96/62/EZ i 1999/30/EZ (3) dobiven je model na osnovi kojega države članice trebaju dostaviti one informacije o kvaliteti zraka koje se zahtijevaju prema tim direktivama.

               (4)

               Direktivom 2000/69/EZ Europskog parlamenta i Vijeća od 16. travnja 2000. o graničnim vrijednostima za benzen i ugljikov monoksid u zraku (4) utvrđuju se granične vrijednosti koje treba postići do određenog ciljnog datuma. Direktivom 2002/3/EZ Europskog parlamenta i Vijeća od 12. veljače 2002. o ozonu u zraku (5) utvrđuju se ciljne vrijednosti, dugoročni ciljevi, pragovi obavješćivanja i pragovi upozorenja kod kojih nastaju određene obveze. Redovito izvješćivanje od strane država članica sastavni je dio tih direktiva, kao i Direktive 96/62/EZ, te je nezamjenjiv način provjere ispunjenja tih obveza.

               (5)

               Nadalje, godišnja izvješća moraju se dostavljati za izvjestan broj stavki utvrđenih u članku 11. Direktive 96/62/EZ vezano za onečišćujuće tvari koje su obuhvaćene Direktivama 1999/30/EZ, 2002/69/EZ i 2002/3/EZ.

               (6)

               U skladu s Direktivom 1999/30/EZ, odredbe o izvješćivanju na temelju Direktive Vijeća 80/779/EEZ od 15. srpnja 1980. o graničnim vrijednostima kvalitete zraka i orijentacijskim vrijednostima za sumporov dioksid i lebdeće čestice (6), Direktive Vijeća 82/884/EEZ od 3. prosinca 1982. o graničnoj vrijednosti za olovo u zraku (7) i Direktive Vijeća 85/203/EEZ od 7. ožujka 1985. o normama kvalitete zraka za dušikov dioksid (8) stavljaju se izvan snage s učinkom od 19. srpnja 2001., iako granične vrijednosti iz tih direktiva ostaju na snazi do 2005. za direktive 80/779/EEZ i 82/884/EEZ, odnosno do 2010. za Direktivu 85/203/EEZ, a izvješćivanje o prekoračenjima tih graničnih vrijednosti nastavlja se sukladno članku 9. stavku 6. Direktive 1999/30/EZ.

               (7)

               Kako bi se osiguralo da se potrebne informacije dostavljaju u pravilnom obliku, od država članica treba zahtijevati da ih dostavljaju na temelju standardiziranog upitnika.

               (8)

               Upitnik utvrđen Odlukom 2001/839/EZ treba proširiti kako bi se njime obuhvatile i obveze godišnjeg izvješćivanja koje proistječu iz direktiva 2000/69/EZ i 2002/3/EZ, te istodobno uvele i neke izmjene u vezi s Direktivom 1999/30/EZ, koje su donesene radi pojašnjenja i s ciljem osiguravanja bolje procjene izvješća.

               (9)

               Odluku 2001/839/EZ treba zamijeniti radi jasnoće.

               (10)

               Mjere utvrđene ovom Odlukom u skladu su s mišljenjem Odbora osnovanog sukladno članku 12. stavku 2. Direktive 96/62/EZ,

         DONIJELA JE OVU ODLUKU:
   Članak 1.
   Upitnik utvrđen u Prilogu države članice koriste kao osnovu za godišnju dostavu informacija u skladu s člankom 11. stavkom 1. i člankom 12. stavkom 1. Direktive 96/62/EZ i sljedećim odredbama:

               —

               članak 3. stavci 1., 3. i 4., članak 4. stavak 1., članak 5. stavci 1., 2., 4., i 5., članak 6., članak 7. stavci 1., 2. i 3. te članak 9. stavak 6. Direktive 1999/30/EZ,

               —

               članak 3. stavak 1., članak 4., članak 5. stavci 1., 2., 3. i 5. Direktive 2006/69/EZ i

               —

               članak 3. stavci 1. i 2., članak 4. stavci 1. i 2., članak 5., članak 9. stavci 1. i 3., članak 10. stavak 1. točka (a) i članak 10. stavak 2. točka (b) Direktive 2002/3/EZ.

         Članak 2.
   Odluka 2001/839/EZ ovime se stavlja izvan snage.
   Članak 3.
   Ova je Odluka upućena državama članicama.

      Sastavljeno u Bruxellesu 29. travnja 2004.

            Za Komisiju

         Margot WALLSTRÖM

            Članica Komisije

      (1)  SL L 296, 21.11.1996., str. 55. Direktiva kako je izmijenjena Uredbom (EZ) br. 1882/2003 Europskog parlamenta i Vijeća (SL L 284., 31.10.2003., str. 1.).

      (2)  SL L 163, 29.6.1999., str. 41. Direktiva kako je izmijenjena Odlukom Komisije 2001/744/EZ (SL L 278, 23.10.2001., str. 35.).

      (3)  SL L 319, 4.12.2001., str. 45.

      (4)  SL L 313, 13.12.2000., str. 12.

      (5)  SL L 67, 9.3.2002., str. 14.

      (6)  SL L 229, 30.8.1980., str. 30.

      (7)  SL L 378., 31.12.1982., str. 15.

      (8)  SL L 87., 27.3.1985., str. 1.
   PRILOG
   Upitnik za podnošenje izvješća
   o
   Direktivi Vijeća 96/62/EZ o procjeni i upravljanju kvalitetom zraka, i Direktivi Vijeća 1999/30/EZ o graničnim vrijednostima za sumporov dioksid, dušikov dioksid i dušikove okside, lebdeće čestice i olovo u zraku, kao i na temelju Direktiva Europskog parlamenta i Vijeća 2000/69/EZ o graničnim vrijednostima za benzen i ugljikov monoksid u zraku odnosno 2002/3/EZ o ozonu u zraku
   DRŽAVA ČLANICA: …
   KONTAKT ADRESA: …
   REFERENTNA GODINA: …
   DATUM IZRADE: …
   U obrascima koji slijede pravi se razlika između stavki za koje postoji zakonska obveza izvješćivanja i stavki o kojima države članice izvješćuju dobrovoljno. Takve dobrovoljne stavke tiskane su kosim slovima.
   Mnogi od obrazaca dalje u tekstu sadrže beskonačni broj redaka ili stupaca za popunjavanje. U opisu takvog obrasca broj praznih redaka ili stupaca koji se popunjavaju ograničen je na tri, a isprekidana granična crta pokazuje da se obrazac može produžiti koliko je potrebno.
   Uz obrasce koje popunjavaju države članice daje se i nekoliko tablica. U tablicama su navedeni i podaci kao što su fiksne oznake koje države članice ne smiju mijenjati.

      Popis obrazaca

               Obrazac 1.

               Tijelo za kontakt i adresa

               Obrazac 2.

               Granice zona (područja) i aglomeracija (naseljenih područja)

               Obrazac 3.

               Mjerne postaje i metode za procjenu sukladno Direktivama 1999/30/EZ i 2000/69/EZ

               Obrazac 4.

               Postaje za procjenu ozona, uključujući dušikov dioksid i dušikove okside u odnosu na ozon

               Obrazac 5.

               Mjerne postaje i metode za procjenu preporučenih hlapivih organskih spojeva

               Obrazac 6.

               Mjerne postaje i metode za procjenu ostalih prekursora ozona

               Obrazac 7.

               Metode za uzorkovanje i mjerenje PM10, PM2,5 i prekursora ozona: moguće potrebne dodatne oznake utvrđuje država članica

               Obrazac 8.

               Popis zona i aglomeracija u kojima razine prekoračuju ili ne prekoračuju granične vrijednosti ili granične vrijednosti uvećane za granicu tolerancije

               Obrazac 9.

               Popis zona i aglomeracija u kojima razine prekoračuju ili ne prekoračuju ciljne vrijednosti ili dugoročne ciljeve za ozon

               Obrazac 10.

               Popis zona i aglomeracija u kojima razine prekoračuju ili ne prekoračuju gornje pragove procjene ili donje pragove procjene, uključujući informacije o primjeni dodatnih metoda procjene

               Obrazac 11.

               Pojedinačna prekoračenja graničnih vrijednosti i graničnih vrijednosti uvećanih za granicu tolerancije

               Obrazac 12.

               Razlozi pojedinačnih prekoračenja: moguće potrebne dodatne oznake utvrđuje država članica

               Obrazac 13.

               Pojedinačna prekoračenja pragova za ozon

               Obrazac 14.

               Prekoračenje ciljnih vrijednosti za ozon

               Obrazac 15.

               Godišnja statistika ozona

               Obrazac 16.

               Prosječne godišnje koncentracije prekursora ozona

               Obrazac 17.

               Podaci o praćenju srednjih razina SO2 u razdoblju od 10 minuta

               Obrazac 18.

               Podaci o praćenju srednjih razina PM2,5 u 24 sata

               Obrazac 19.

               Tablični prikaz metoda za dodatnu procjenu i njihovih rezultata

               Obrazac 20.

               Popis referenci za dodatne metode procjene koje se spominju u obrascu 19.

               Obrazac 21.

               Prekoračenje graničnih vrijednosti za SO2 iz prirodnih izvora

               Obrazac 22.

               Prirodni izvori SO2: moguće potrebne dodatne oznake utvrđuje država članica

               Obrazac 23.

               Prekoračenje graničnih vrijednosti PM10 zbog prirodnih pojava

               Obrazac 24.

               Prekoračenje graničnih vrijednosti PM10 zbog zimskog posipavanja cesta

               Obrazac 25.

               Konzultacije o prekograničnom onečišćenju

               Obrazac 26.

               Prekoračenja graničnih vrijednosti utvrđenih u direktivama 80/779/EEZ, 82/884/EEZ i 85/203/EEZ

               Obrazac 27.

               Razlozi prekoračenja graničnih vrijednosti utvrđenih u direktivama 80/779/EEZ, 82/884/EEZ i 85/203/EEZ: moguće potrebne dodatne oznake utvrđuje država članica

      Popis tablica

               Tablica 1.

               Metode za uzorkovanje i mjerenje PM10, PM2,5 i prekursora ozona: standardne oznake

               Tablica 2.

               Razlozi pojedinačnih prekoračenja: standardne oznake

               Tablica 3.

               Statistički parametri koje treba koristiti u izradi karata koncentracije

               Tablica 4.

               Prirodni izvori SO2: standardne oznake

               Tablica 5.

               Prirodne pojave koje uzrokuju prekoračenja granične vrijednosti za PM10: standardne oznake

      Obrazac 1.   Tijelo za kontakt i adresa

               Naziv tijela za kontakt

               Poštanska adresa

               Ime osobe za kontakt

               Telefon osobe za kontakt

               Telefax osobe za kontakt

               Adresa elektroničke pošte osobe za kontakt

               Primjedbe za objašnjenja, prema potrebi

         Napomena uz obrazac 1.:
   Država članica upisuje tijelo za kontakt i po mogućnosti osobu za kontakt na nacionalnoj razini, kojima se Komisija prema potrebi može obratiti radi pojedinosti u vezi s ovim upitnikom.

      Obrazac 2.   Granice zona i aglomeracija (članak 5. i članak 11. stavak 1. točka (b) Direktive 96/62/EZ,)

               Zone

               Puni naziv zone

               Oznaka zone

               Onečišćujuća tvar ili tvari, po mogućnosti pojedinačni ciljevi zaštite, za koje zona vrijedi

               Vrsta (aglomeracija/nije aglomeracija)

                  Površina (km2)

               Broj stanovnika

               Koordinate granice

               Koordinate granice

               Koordinate granice

         Napomene uz obrazac 2.:

               1.

               Država članica navodi ne samo naziv zone, već i jedinstvenu oznaku zone.

               2.

               Država članica navodi onečišćujuću tvar ili tvari za koje zona vrijedi koristeći oznake:
               „S” za SO2, „N” za NO2/NOx, „P” za PM10, „L” za olovo, „B” za benzen, „C” za ugljikov monoksid i „O” za ozon, odvajajući ih točkom sa zarezom, ili „A” ako zona vrijedi za sve onečiščujuće tvari. Ako su zone za zaštitu zdravlja, ekosustava i vegetacije utvrđene odvojeno, država članica treba koristiti sljedeće oznake:
               „SH” za zaštitu zdravlja od SO2, „SE” za zaštitu ekosustava od SO2, „NH” za zaštitu zdravlja od NO2, „NV” za zaštitu vegetacije od NOx.

               3.

               Potrebno je navesti je li zona aglomeracija (oznaka: „ag”) ili ne (oznaka: „nonag”).

               4.

               Po izboru, države članice mogu dodati podatak o površini i broju stanovnika zone za daljnju obradu podataka na europskoj razini.

               5.

               Za daljnju obradu, država članica upisuje granice zone u standardnom obliku (poligona, pomoću zemljopisnih koordinata u skladu s ISO 6709: zemljopisna dužina i širina). Kartu zona (u elektroničkom ili tiskanom obliku) država članica dostavlja odvojeno, čime se olakšava točno tumačenje podataka za određenu zonu. Najmanje što država članica mora dostaviti su ili granice zone u obrascu 2. ili kartu.

      Obrazac 3.   Mjerne postaje i metode za procjenu sukladno Direktivi 1999/30/EZ (Prilog IX.) i Direktivi 2000/69/EZ (Prilog VII.)

   Napomene uz obrazac 3.:

               1.

               U obrascu 3. i ostalim obrascima ovog upitnika, „EoI oznaka postaje” odnosi se na oznaku koja se koristi za razmjenu informacija prema Odluci 97/101/EZ o razmjeni informacija. „Lokalna oznaka postaje” je oznaka koja se koristi unutar jedne države članice ili regije.

               2.

               Država članica u trećem stupcu upisuje zonu ili zone koje vrijede za ozon u kojoj ili kojima se postaja nalazi. Ako se radi o više od jedne zone, oznake treba odvojiti točkom sa zarezom.

               3.

               Država članica u stupcima sa zaglavljem „SO2”, „NO2”, „NOx”, „olovo”, i „CO” navodi koristi li se mjerenje za procjenu prema Direktivi 1999/30/EZ ili prema Direktivi 2000/69/EZ tako što za potvrdan odgovor upisuje „da”, a za niječan polje ostavlja prazno. Treba napomenuti da se stavljanjem oznake u stupac NOx podrazumijeva da je postaja smještena na lokaciji za koju vrijedi granična vrijednost s obzirom na zaštitu vegetacije. Ako je postaja u neposrednoj blizini posebnih izvora olova koji se spominju u Prilogu IV. Direktivi 1999/30/EZ, država članica treba upisati „SS” umjesto „da”.

               4.

               Stupce sa zaglavljem „PM10” i „PM2,5” država članica popunjava kako bi navela koristi li se mjerenje za procjenu prema Direktivi 1999/30/EZ i koja se metoda mjerenja koristi. Ako se koristi mjerenje za procjenu prema toj Direktivi, država članica upisuje oznaku mjerne metode (vidjeti napomenu 5.); ako se mjerenje ne koristi za procjenu prema toj Direktivi, polje treba ostaviti prazno. Za razine PM2,5 službena procjena prema članku 6. Direktive 96/62/EZ nije potrebna.

               5.

               Za označivanje mjerne metode za PM10 i PM2,5 moguće je koristiti jednu od standardnih oznaka koje su predviđene ovim upitnikom (vidjeti tablicu 1.) ili oznaku koju utvrdi sama država članica, a kojom se upućuje na metode koje ta država članica opisuje u zasebnom popisu (vidjeti obrazac 7.). Taj opis koji daje navedena država članica može biti i uputa na posebni dokument koji se prilaže ovom upitniku. Ako je tijekom godine došlo do promjene metode mjerenja, država članica upisuje obje oznake: prvo metode koja se koristila veći dio godine, pa zatim druge metode, i odvaja ih točkom sa zarezom.

               6.

               Kad mjerna metoda za PM10 i PM2,5 nije referentna metoda, odnosno privremena referentna metoda, koja se utvrđuje u Prilogu IX. Direktivi 1999/30/EZ, država članica upisuje korektivni faktor za koji su izmjerene koncentracije uvećane kako bi se dobile koncentracije koje se prijavljuju u ovom upitniku, ili upisuje odgovarajuću korektivnu jednadžbu. Ako se primjenjuje korektivna jednadžba, moguće je koristiti slobodni oblik u kojem izmjerenu koncentraciju treba označiti kao „CM”, a prijavljenu koncentraciju kao „CR”, s tim da je poželjno koristiti oblik CR = f(CM). Ako se za rezultate te metode pokaže da su ekvivalentni bez primjene korekcije, država članica na to treba ukazati tako što će za korektivni faktor ili jednadžbu upisati vrijednost „1”.

               7.

               „Funkcija postaje” znači je li postaja smještena na lokaciji na kojoj (a) vrijede granične vrijednosti s obzirom na zaštitu zdravlja ljudi, granična vrijednost SO2 s obzirom na zaštitu ekosustava i granična vrijednost Nox s obzirom na zaštitu vegetacije (oznaka „HEV”); (b) vrijede samo granične vrijednosti s obzirom na zaštitu zdravlja ljudi i granična vrijednost SO2 s obzirom na zaštitu ekosustava (oznaka „HE”); (c) vrijede samo granične vrijednosti s obzirom na zaštitu zdravlja ljudi i granična vrijednost Nox s obzirom na zaštitu vegetacije (oznaka „HV”); ili (d) vrijede samo granične vrijednosti s obzirom na zaštitu zdravlja ljudi (oznaka „H”).

      Obrazac 4.   Postaje za procjenu ozona, uključujući dušikov dioksid i dušikove okside u odnosu na ozon (prilozi III., IV., VI. Direktivi 2002/3/EZ)

   Napomene uz obrazac 4.:

               1.

               U trećem stupcu država članica navodi zonu u kojoj je smještena relevantna postaja.

               2.

               U stupcima sa zaglavljem „O3”, „NO2”, i „NOx” država članica navodi koristi li se mjerenje za procjenu prema Direktivi 2002/3/EZ tako što za potvrdan odgovor upisuje „da”, a za niječan polje ostavlja prazno. U stupcu sa zaglavljem „NO2” navodi se mjerenje iz članka 9. stavka 1. Direktive 2002/3/EZ, a u stupcu sa zaglavljem „NOx” mjerenje iz članka 9. stavka 3. Direktive 2002/3/EZ.

               3.

               „Vrsta postaje” utvrđuje se prema Prilogu IV. Direktivi 2002/3/EZ. Treba koristiti sljedeće oznake: „U” za gradsku, „S” za prigradsku, „R” za ruralnu i „RB” za ruralnu pozadinsku.

      Obrazac 5.   Mjerne postaje i metode za procjenu preporučenih hlapivih organskih spojeva (Prilog VI. Direktivi 2002/3/EZ)

               Postaje

               EoI oznaka postaje

               Lokalna oznaka postaje

               Oznaka zone koja važi za ozon

               Etan

               Etilen

               Acetilen

               Propan

               Propen

               n-butan

               i-butan

               1-buten

               trans-2-buten

               cis-2-buten

               1,3-butadien

               n-pentan

               i-pentan

               1-penten

               2-penten

               Izopren

               n-heksan

               i-heksan

               n-heptan

               n-oktan

               i-oktan

               Benzen

               Toluen

               Etil benzen

               m+p-ksilen

               o-ksilen

               1,2,4- trimet. benzen

               1,2,3- trimet. benzen

               1,3,5- trimet. benzen

               Formaldehid

               Ukupni nemetanski ugljikohidrati

         Napomene uz obrazac 5.:

               1.

               U obrascu 5. država članica za svaku postaju i za svaku tvar koja se procjenjuje sukladno članku 9. stavku 3. Direktivi 2002/3/EZ, treba upisati metodu mjerenja pomoću jedne od standardnih oznaka navedenih u ovom upitniku (vidjeti tablicu 1.) ili oznake koju utvrdi sama država članica (obrazac 7.).

               2.

               Budući da obveze izvješćivanja o prekursorima ozona moraju obuhvaćati i „odgovarajuće hlapive organske spojeve”, popis u obrascu 5. samo je preporuka u skladu s Prilogom VI. Direktivi 2002/3/EZ.

      Obrazac 6.   Mjerne postaje i metode za procjenu ostalih prekursora ozona (Prilog VI. Direktivi 2002/3/EZ)

               Postaje

               EoI oznaka postaje

               Lokalna oznaka postaje

               Oznaka zone koja važi za ozon

         Napomena uz obrazac 6.:
   U krajnjem lijevom stupcu obrasca 6. država članica navodi prekursore ozona koji se procjenjuju sukladno članku 9. stavku 3. Direktive 2002/3/EZ, osim onih opisanih u obrascu 5. U obrascu 6. država članica navodi metodu mjerenja za svaku postaju i za svaku tvar pomoću jedne od standardnih oznaka koje se daju u ovom upitniku (vidjeti tablicu 1.) ili pomoću oznake koju utvrdi sama država članica (obrazac 7.). Prema tome, napomena 2. iz obrasca 5. vrijedi i za obrazac 6.

      Tablica 1.   Metode za uzorkovanje i mjerenje PM10, PM2,5 i prekursora ozona: standardne oznake
       (1)

               Oznaka metode

               Opis

               M1

               PM10 ili PM2,5; apsorpcija beta zračenja.

               M2

                  PM10 ili PM2,5; gravimetrija za PM10 i/ili PM2,5; kontinuirano mjerenje.

               M2dxxx

                  PM10 ili PM2,5; gravimetrija za PM10 i/ili PM2,5; nasumično mjerenje; xxx treba biti broj dana mjerenja. Primjer: nasumično uzorkovanje 180 dana u godini označava se kao M2d180.

               M3

               PM10 ili PM2,5; oscilirajuća mikrovaga - analizator za PM10 i/ili PM2,5.

               M4

               Zbirno NMHC: automatsko polu-kontinuirano praćenje, NMHC izračunan iz ukupnog HC minus metan; FID.

               M5

               Zbirno NMHC: automatsko polu-kontinuirano praćenje, nakon kromatografske separacije NMHC iz metana; FID.

               M6

               Pojedinačno VOC: automatsko uzorkovanje i „on-line” analiza; prethodna kriogena koncentracija uzorka, GC/FID (MS).

               M7

               Pojedinačno VOC: uzorkovanje iz sabirnika zraka; „off-line” analiza metodom GC/FID (MS).

               M8

               Pojedinačno VOC: uzorkovanje aktivnim krutim adsorbentom; „off-line” analiza metodom GC/FID (MS) nakon desorpcije otapala ili termičke desorpcije.

               M9

               Pojedinačno VOC: uzorkovanje difuznim krutim adsorbentom; „off-line” analiza metodom GC/FID (MS) nakon desorpcije otapala ili termičke desorpcije.

                  M10 podoznaka
                   (2)

               Formaldehid: uzorkovanje pomoću DNPH; „off-line” analiza hidrazona pomoću HPLC s UV detekcijom (360 nm).

                  M11 podoznaka
                   (1)

               Formaldehid: uzorkovanje pomoću HMP; „off-line” analiza oksazolidina pomoću GC-NPD.

                  M12 podoznaka
                   (2)

               Formaldehid: uzorkovanje pomoću bisulfita i kromotropske kiseline; „off-line” analiza spektrometrijom (580 nm).

      Obrazac 7.   Metode za uzorkovanje i mjerenje PM10, PM2,5 i prekursora ozona: moguće potrebne dodatne oznake utvrđuje država članica (Prilog IX. Direktivi 1999/30/EZ i Prilog VI. Direktivi 2002/3/EZ)

      Obrazac 8.   Popis zona i aglomeracija u kojima razine prekoračuju ili ne prekoračuju granične vrijednosti ili granične vrijednosti (GV) uvećane za granicu tolerancije (LV + MOT) (članci 8., 9. i 11. Direktive 96/62/EZ, prilozi I., II., III. i IV. Direktivi 1999/30/EZ, prilozi I. i II. Direktivi 2000/69/EZ)

      Obrazac 8.a   Popis zona u vezi s prekoračenjima graničnih vrijednosti za SO2

      Obrazac 8.b   Popis zona u vezi s prekoračenjima graničnih vrijednosti za NO2/NOx

      Obrazac 8.c   Popis zona u vezi s prekoračenjima graničnih vrijednosti za PM10

      Obrazac 8.d   Popis zona u vezi s prekoračenjima graničnih vrijednosti za olovo

      Obrazac 8.e   Popis zona u vezi s prekoračenjima graničnih vrijednosti za benzen

      Obrazac 8.f   Popis zona u vezi s prekoračenjima graničnih vrijednosti za ugljikov monoksid

   Napomene uz obrazac 8.:

               1.

               Oznake u zaglavlju stupaca imaju sljedeće značenje:

                           >LV + MOT:

                           iznad granične vrijednosti uvećane za granicu tolerancije;

                           ≤LV + MOT; >LV:

                           ispod ili jednako graničnoj vrijednosti uvećanoj za granicu tolerancije, ali iznad granične vrijednosti;

                           ≤LV:

                           ispod ili jednako graničnoj vrijednosti;

                           >LV:

                           iznad granične vrijednosti;

                           SS:

                           iz posebnih izvora, vidjeti napomenu 7.;

                           Članak 3. stavak 2.

                           dozvoljeno produljenje, vidjeti napomenu 8.

               2.

               „>LV + MOT” treba čitati kao „>LV” ako je dozvoljeno odstupanje smanjeno na 0 %. U tom slučaju stupac pod zaglavljem „>LV + MOT; >LV” ne treba ispunjavati.

               3.

               Ako se zaglavljem stupca navodi stanje zone, upisati „da”.

               4.

               Ako je prekoračenje utvrđeno isključivo iz proračuna modela, upisati oznaku „m” umjesto „da”.

               5.

               Za pragove s obzirom na zaštitu ekosustava i vegetacije, upisati samo ako je do prekoračenja došlo u područjima u kojima se primjenjuju te granične vrijednosti. Za zone u kojima nema područja u kojima se primjenjuju te granične vrijednosti, u stupac „LV” upisati „ne”.

               6.

               Srednja zimska vrijednost utvrđuje se za razdoblje od 1. listopada godine koja je prethodila referentnoj godini do 31. ožujka godine referentne godine.

               7.

               Ako se stanje prekoračenja navedeno u obrascu 8.d pripisuje isključivo prekoračenju u području u neposrednoj blizini posebnih izvora utvrđenih u skladu s Prilogom IV. Direktivi 1999/30/EZ, država članica to navodi upisujući „da” u stupac „SS”.

               8.

               U obrascu 8.e, „LV” se odnosi na graničnu vrijednost navedenu u Prilogu I. Direktivi 2000/69/EZ. Za zone za koje je Komisija odobrila produljenje roka za benzen u skladu s člankom 3. stavkom 2. Direktive 2000/69/EZ, država članica upisuje „da” u stupac „članak 3. stavak 2.”

      Obrazac 9.   Popis zona i aglomeracija u kojima razine prekoračuju ili ne prekoračuju ciljne vrijednosti ili dugoročne ciljeve za ozon (Prilog I. Direktivi 2002/3/EZ)

   Napomene uz obrazac 9.:
   Oznake u zaglavlju stupaca imaju sljedeće značenje:

               >TV:

               iznad ciljne vrijednosti za ozon;

               ≤TV; >LTO:

               ispod ili jednako ciljnoj vrijednosti, ali iznad dugoročnog cilja za ozon;

               ≤LTO:

               ispod ili jednako dugoročnom cilju za ozon.

               1.

               Ako se zaglavljem stupca navodi stanje zone, upisati „da”.

               2.

               Ako je prekoračenje utvrđeno isključivo iz proračuna modela, upisati oznaku „m” umjesto „da”.

               3.

               Stanje treba procjenjivati kroz tri godine za ciljnu vrijednost s obzirom na zaštitu zdravlja ljudi i kroz pet godina za ciljnu vrijednost s obzirom na zaštitu vegetacije.

      Obrazac 10.   Popis zona i aglomeracija u kojima razine prekoračuju ili ne prekoračuju gornje pragove procjene (UAT) ili donje pragove procjene (LAT), uključujući informacije o primjeni dodatnih metoda procjene (članak 6. Direktive 96/62/EZ, članak 7. stavak 3. i Prilog V. Direktivi 1999/30/EZ, članak 5. stavak 3. i Prilog III. Direktivi 2000/69/EZ, članak 9. stavak 1. i Prilog VII. Direktivi 2002/3/EZ)

      Obrazac 10.a   Popis zona u odnosu na prekoračenja praga procjene i dodatnu procjenu za SO2

      Obrazac 10.b   Popis zona u odnosu na prekoračenja praga procjene i dodatnu procjenu za NO2/NOx

      Obrazac 10.c   Popis zona u odnosu na prekoračenja praga procjene i dodatnu procjenu za PM10

      Obrazac 10.d   Popis zona u odnosu na prekoračenja praga procjene i dodatnu procjenu za olovo

      Obrazac 10.e   Popis zona u odnosu na prekoračenja praga procjene i dodatnu procjenu za benzen

      Obrazac 10.f   Popis zona u odnosu na prekoračenja praga procjene i dodatnu procjenu za ugljikov monoksid

      Obrazac 10.g   Popis zona u odnosu na dodatnu procjenu za ozon

   Napomene uz obrazac 10.:

               1.

               Oznake u zaglavlju stupaca imaju sljedeće značenje:

                           >UAT:

                           iznad gornjeg praga procjene;

                           ≤UAT; >LAT:

                           ispod ili jednako gornjem pragu procjene, ali iznad donjeg praga procjene;

                           ≤LAT:

                           ispod ili jednako donjem pragu procjene;

                           SA:

                           dodatna procjena, vidjeti napomenu 6.

               2.

               Ako se zaglavljem stupca opisuje stanje zone, upisati „da”.

               3.

               Ako je prekoračenje utvrđeno isključivo iz proračuna modela, navesti oznaku „m” umjesto „da”.

               4.

               Za pragove s obzirom na zaštitu ekosustava, navesti samo kad je do prekoračenja došlo u područjima u kojima se primjenjuju granične vrijednosti s obzirom na zaštitu ekosustava.

               5.

               Sud o prekoračenju vrijednosti UAT i LAT donosi se na temelju referentne godine i prethodne četiri godine u skladu sa specifikacijom u Prilogu V. točki II. Direktive 1999/30/EZ odnosno Prilogu III. točki II. Direktive 2000/69/EZ.

               6.

               U stupcu „SA” država članica navodi jesu li informacije iz nepokretnih mjernih postaja dopunjene informacijama iz ostalih izvora kako se navedeno u članku 7. stavku 3. Direktive 1999/30/EZ, članku 5. stavku 3. Direktive 2000/69/EZ i članku 9. stavku 1. Direktive 2002/3/EZ.

      Obrazac 11.   Pojedinačna prekoračenja graničnih vrijednosti i graničnih vrijednosti uvećanih za granicu toleranciju (MOT) (članak 11. stavak 1. točka (a) podtočke i. i ii. Direktive 96/62/EZ, prilozi I., II., IV. i V. Direktivi 1999/30/EZ, prilozi I. i II. Direktivi 2000/69/EZ)

      Obrazac 11.a   Prekoračenje granične vrijednosti SO2 uvećane za granicu toleranciju s obzirom na zaštitu zdravlja ljudi (jednosatna srednja vrijednost)

      Obrazac 11.b   Prekoračenje granične vrijednosti SO2 s obzirom na zaštitu zdravlja ljudi (24-satna srednja vrijednost)

      Obrazac 11.c   Prekoračenje granične vrijednosti SO2 s obzirom na zaštitu ekosustava (godišnja srednja vrijednost)

      Obrazac 11.d   Prekoračenje granične vrijednosti SO2 s obzirom na zaštitu ekosustava (zimska srednja vrijednost)

      Obrazac 11.e   Prekoračenje granične vrijednosti uvećane za granicu tolerancije NO2 s obzirom na zaštitu zdravlja ljudi (jednosatna srednja vrijednost)

      Obrazac 11.f   Prekoračenje granične vrijednosti NO2 uvećane za granicu tolerancije s obzirom na zaštitu zdravlja ljudi (godišnja srednja vrijednost)

      Obrazac 11.g   Prekoračenje granične vrijednosti NOx s obzirom na zaštitu vegetacije

      Obrazac 11.h   Prekoračenje granične vrijednosti PM10 uvećane za granicu tolerancije (I. faza; 24-satna srednja vrijednost)

      Obrazac 11.i   Prekoračenje granične vrijednosti PM10 uvećane za granicu tolerancije (I. faza; godišnja srednja vrijednost)

      Obrazac 11.j   Prekoračenje granične vrijednosti olova uvećane za granicu tolerancije

      Obrazac 11.k   Prekoračenje granične vrijednosti benzena uvećane za granicu tolerancije

      Obrazac 11.l   Prekoračenje granične vrijednosti ugljikova monoksida uvećane za granicu tolerancije

   Napomene uz obrazac 11.:

               1.

               Obilježavanje postaje u stupcu „EoI oznaka postaje” nije obvezno, ali se preporuča.

               2.

               Izraz „granična vrijednost uvećana za granicu tolerancije” treba tumačiti kao „graničnu vrijednost” u slučajevima kad je granica tolerancije smanjena na 0 %.

               3.

               „Mjesec” i „Dan u mjesecu” treba upisati brojkama (1-12 odnosno 1-31). „Sat” treba upisati kao „1” za sat između 00:00 i 01:00 itd.

               4.

               Ako je ukupan broj prekoračenja veći od dozvoljenog, u izvješću se prijavljuju sva prekoračenja granične vrijednosti uvećane za granicu tolerancije u toj postaji. Ako je ukupan broj prekoračenja manji od ili jednak dozvoljenom broju, niti jedno prekoračenje se ne prijavljuje.

               5.

               Razlog prekoračenja može se navesti pomoću jedne ili više standardnih oznaka navedenih u ovom upitniku (vidjeti tablicu 2.) ili oznakom koju utvrdi država članica, a kojom se upućuje na poseban popis razloga koje opisuje ta država članica (obrazac 12.). Ako se navodi više od jednog razloga, oznake treba odvojiti točkom sa zarezom. Opis koji daje država članica isto tako može biti uputa na odvojeni dokument koji se prilaže ovom upitniku.

               6.

               Za prekoračenja u zonama u kojima je Komisija, u skladu s člankom 3. stavkom 2. Direktive 2000/69/EZ, odobrila vremenski ograničeno produljenje, država članica u stupac s naslovom „članak 3. stavak 2.” upisuje „d”.

               7.

               Ako prekoračenja nisu primijećena u broju većem od dozvoljenog, u lijevo polje prvog retka država članica upisuje „Nema prekoračenja”.

      Tablica 2.   Razlozi pojedinačnih prekoračenja: standardne oznake

                  Oznaka metode

                  Opis

                  S1

                  Gradsko središte s gustim prometom

                  S2

                  Blizina glavne ceste

                  S3

                  Lokalna industrija uključujući proizvodnju energije

                  S4

                  Kamenolom ili rudnik

                  S5

                  Grijanje kućanstava

                  S6

                  Slučajne emisije iz industrijskih izvora

                  S7

                  Slučajne emisije iz ne-industrijskih izvora

                  S8

                  Prirodan(-ni) izvor(i) ili prirodna(-e) pojava(-e)

                  S9

                  Posipavanje cesta zimi

                  S10

                  Prijenos onečišćenja zraka koje potječe iz izvora izvan države članice

                  S11

                  Lokalna benzinska postaja

                  S12

                  Parkiralište

                  S13

                  Skladište benzena

      Obrazac 12.   Razlozi pojedinačnih prekoračenja: moguće potrebne dodatne oznake utvrđuje država članica (članak 11. stavak 1. točka (a) podtočke i. i ii. Direktive 96/62/EZ, prilozi I., II., IV. i V. Direktivi 1999/30/EZ, prilozi I. i II. Direktivi 2000/69/EZ)

      Obrazac 13.   Pojedinačna prekoračenja pragova za ozon (članak 10. stavak 2.b i Prilog III. Direktivi 2002/3/EZ)

      Obrazac 13.a   Prekoračenje vrijednosti praga obavješćivanja za ozon

      Obrazac 13.b   Prekoračenje vrijednosti praga upozorenja za ozon

      Obrazac 13.c   Prekoračenje dugoročnog cilja za ozon za zaštitu zdravlja

   Napomene uz obrazac 13.:

               1.

               Za „oznaku(-e) razloga” vidjeti napomenu 5. uz obrazac 11.

               2.

               13.a i 13.b: Razdoblje prekoračenja je neprekidno razdoblje u jednom kalendarskom danu tijekom kojeg je prag neprekidno prekoračen. Razdoblje ne može uključivati više sati nego što ih ima u jednom kalendarskom danu. Ako u jednom kalendarskom danu dođe do nekoliko prekoračenja, o svakom razdoblju treba zasebno izvijestiti.

               3.

               Zahtjev za izvješćivanje o mjerenjima NO2 ograničava se na barem 50 % točaka uzorkovanja za O3 (članak 9. stavak 1. Direktive 2003/3/EZ).

      Obrazac 14.   Prekoračenje ciljnih vrijednosti za ozon (članak 10. stavak 2. točka (b) i Prilog III. Direktivi 2002/3/EZ)

      Obrazac 14.a   Postaje u kojima je prekoračena ciljna vrijednost ozona za zaštitu ljudskog zdravlja

      Obrazac 14.b   Postaje u kojima je prekoračena ciljna vrijednost s obzirom na zaštitu vegetacije

   Napomene uz obrazac 14.:

               1.

               Podaci trebaju odgovarati zahtjevima u Prilogu I. točki II. bilješkama (b) i (c) Direktive 2002/3/EZ,. Ako na temelju podataka za sve godine u nizu nije moguće utvrditi trogodišnje ili petogodišnje prosjeke, u krajnjem desnom stupcu treba upisati svaku godinu koja je uzeta u obzir u proračunu, odvojeno točkom sa zarezom od ostalih godina.

               2.

               Obrazac 14.a: Ako je ukupan broj prekoračenja veći od dozvoljenog, u izvješću se prijavljuju sva prekoračenja ciljne vrijednosti u toj postaji. Ako je ukupan broj prekoračenja manji od ili jednak dozvoljenom broju, niti jedno prekoračenje se ne prijavljuje.

      Obrazac 15.   Godišnja statistika ozona (članak 10. stavak 2. točka (b) i Prilog III. Direktivi 2002/3/EZ)

   Napomena uz obrazac 15:
   Broj važećih podataka za AOT40 odnosi se na podatke dostupne svaki sat u relevantnom razdoblju (za zaštitu vegetacije između 8:00 i 20:00 od svibnja do srpnja, najviše 1 104 sati; za zaštitu šuma između 8:00 i 20:00 od travnja do rujna, najviše 2 196 sati).

      Obrazac 16.   Prosječne godišnje koncentracije prekursora ozona (članak 10. stavak 2. točka (b) i Prilog VI. Direktivi 2002/3/EZ)

      Obrazac 16.a   Godišnje prosječne koncentracije preporučenih hlapivih organskih spojeva

               Postaje

               EoI oznaka postaje

               Etan

               Etilen

               Acetilen

               Propan

               Propen

               n-butan

               i-butan

               1-buten

               trans-2-buten

               cis-2-buten

               1,3-butadien

               n-pentan

               i-pentan

               1-penten

               2-penten

               Izopren

               n-heksan

               i-heksan

               n-heptan

               n-oktan

               i-oktan

               Benzen

               Toluen

               Etil benzen

               m+p-ksilen

               o-ksilen

               1,2,4- trimet. benzen

               1,2,3- trimet. benzen

               1,3,5- trimet. benzen

               Formaldehid

               Ukupni nemetanski ugljikovodici

      Obrazac 16.b   Godišnje prosječne koncentracije ostalih prekursora ozona

               Postaje

               EoI oznaka postaje

         Napomene uz obrazac 16.:

               1.

               U prvom retku obrasca 16.a država članica upisuje EoI oznake postaja, a u sljedećim recima godišnju prosječnu koncentraciju prekursora ozona koji se procjenjuju prema članku 9. stavku 3. Direktive 2002/3/EZ.

               2.

               Za ostale prekursore ozona osim onih navedenih u obrascu 16.a i procijenjenih prema članku 9. stavku 3. Direktive 2002/3/EZ, država članica treba ispuniti i obrazac 16.b slijedeći strukturu obrasca 16.a i u prvom stupcu navesti te ostale tvari.

               3.

               Dok obveze izvješćivanja o prekursorima ozona moraju uključivati „odgovarajuće hlapive organske spojeve”, popis naveden u obrascu 16.a samo je preporuka u skladu s Prilogom VI. Direktivi 2002/3/EZ.

               4.

               Koncentracije prijavljene prema Odluci 97/101/EZ o razmjeni informacija ne treba prijavljivati u obrascu 16.

      Obrazac 17.   Podaci o praćenju srednjih razina SO2 u 10-minutnim intervalima (članak 3. stavak 3. Direktive 1999/30/EZ)

   Napomena uz obrazac 17.:
   Kad za državu članicu nije izvedivo bilježiti podatke o prosječnim koncentracijama sumporovog dioksida u 10-minutnim intervalima, ovaj obrazac ne treba ispunjavati.

      Obrazac 18.   Podaci o praćenju srednjih razina PM2,5 u 24 sata (članak 5. stavak 2. Direktive 1999/30/EZ)

      Obrazac 19.   Tablični prikaz metoda za dodatnu procjenu i njihovih rezultata (članak 7. stavak 3. i Prilog VIII. točka II. Direktive 1999/30/EZ, članak 5. stavak 3. i Prilog VI. točka II. Direktive 2000/69/EZ, članak 9. stavak 1. i Prilog VII. točka II. Direktive 2002/3/EZ)

      Obrazac 19.a   Metode za dodatnu procjenu SO2 i njihovi rezultati

      Obrazac 19.b   Metode za dodatnu procjenu NO2/NOx i njihovi rezultati

      Obrazac 19.c1.   Metode za dodatnu procjenu PM10 (I. faza) i njihovi rezultati

      Obrazac 19.c2.   Metode za dodatnu procjenu PM10 (II. faza) i njihovi rezultati

      Obrazac 19.d   Metode za dodatnu procjenu olova i njihovi rezultati

      Obrazac 19.e   Metode za dodatnu procjenu benzena i njihovi rezultati

      Obrazac 19.f   Metode za dodatnu procjenu ugljikovog monoksida i njihovi rezultati

      Obrazac 19.g   Metode za dodatnu procjenu ozona i njihovi rezultati

   Napomene uz obrazac 19.

               1.

               „Metoda” je oznaka koju utvrđuje država članica a kojom se upućuje na poseban popis uputa (obrazac 20.) na publikacije ili izvješća u kojima se dodatna metoda dokumentira. Obrazac 20. dio je izvješća Komisiji; publikacije ili izvješća na koja se upućuje ne šalju se Komisiji.

               2.

               Obrazac 19. može se dopuniti kartama koje pokazuju raspodjelu koncentracija. Preporuča se da država članica, ako je to moguće, izradi karte koje prikazuju raspodjelu koncentracija za svaku zonu i aglomeraciju. Preporuča se parametre kritičnih razina kvalitete zraka izraziti izolinijama koncentracije (vidjeti tablicu 3.) s intervalom izolinije od 10 % vrijednosti praga.

               3.

               Podaci se trebaju odnositi na odgovarajuće razdoblje usrednjavanja za dugoročne ciljeve (jedna godina), ciljnu vrijednost s obzirom na zaštitu zdravlja ljudi (tri godine) i ciljnu vrijednost s obzirom na zaštitu vegetacije (pet godina).

      Tablica 3.   Statistički parametri koje treba koristiti u izradi karata koncentracije

                  Onečišćujuća tvar

                  Parametri

                  SO2

                  99,7 percentil jednosatnih srednjih vrijednosti; 98,9 percentil 24-satnih srednjih vrijednosti; godišnja srednja vrijednost; zimska srednja vrijednost

                  NO2

                  99,8 percentil jednosatnih srednjih vrijednosti

                  NO2/NOx

                  Godišnja srednja vrijednost

                  PM10

                  90,1 percentil 24-satnih srednjih vrijednosti (I. faza); 97,8 percentil 24-satnih srednjih vrijednosti (II. faza)

                  PM10 i PM2,5

                  Godišnja srednja vrijednost

                  Olovo

                  Godišnja srednja vrijednost

                  Benzen

                  Godišnja srednja vrijednosti

                  Ugljikov monoksid

                  Maksimalna dnevna osmosatna srednja vrijednost

                  Ozon

                  92,9 percentil dnevnih osmosatnih srednjih vrijednosti u prosjeku kroz tri posljednje godine; maksimalna dnevna osmosatna srednja vrijednost u godini za koju se podnosi izvješće; AOT40 (svibanj-srpanj u prosjeku kroz posljednjih pet godina)

      Obrazac 20.   Popis referenci za dodatne metode procjene koje se spominju u obrascu 19. (članak 7. stavak 3. i Prilog VIII. točka II. Direktive 1999/30/EZ)

      Obrazac 21.   Prekoračenje graničnih vrijednosti SO2 iz prirodnih izvora (članak 3. stavak 4. Direktive 1999/30/EZ)

      Obrazac 21.a   Granična vrijednost SO2 s obzirom na zaštitu zdravlja ljudi (jednosatna srednja)

      Obrazac 21.b   Granična vrijednost SO2 s obzirom na zaštitu zdravlja ljudi (24-satna srednja vrijednost)

      Obrazac 21.c   Granična vrijednost SO2 s obzirom na zaštitu ekosustava (godišnja srednja vrijednost)

      Obrazac 21.d   Granična vrijednost SO2 s obzirom na zaštitu ekosustava (zimska srednja vrijednost)

   Napomena uz obrazac 21.:
   Prirodni izvor može se označiti pomoću jedne ili nekoliko standardnih oznaka navedenih u ovom upitniku (vidjeti tablicu 4.) ili pomoću oznake koju utvrdi sama država članica, a kojom se upućuje na odvojeni popis prirodnih izvora koje opisuje ta država članica (obrazac 22.).

      Tablica 4.   Prirodni izvori SO2: standardne oznake

                  Oznaka prirodnog izvora

                  Opis

                  A1

                  Vulkanska aktivnost u državi članici

                  A2

                  Vulkanska aktivnost izvan države članice

                  B

                  Obalne močvare

                  C1

                  Prirodni požari u državi članici

                  C2

                  Prirodni požari izvan države članice

      Obrazac 22.   Prirodni izvori SO2: moguće potrebne dodatne oznake utvrđuje država članica (članak 3. stavak 4. Direktive 1999/30/EZ)

      Obrazac 23.   Prekoračenje graničnih vrijednosti PM10 zbog prirodnih pojava (članak 5. stavak 4. Direktive 1999/30/EZ)

      Obrazac 23.a   Doprinos prirodnih pojava prekoračenju granične vrijednosti PM10 (I. faza); 24-satna srednja vrijednost)

      Obrazac 23.b   Doprinos prirodnih pojava prekoračenju granične vrijednosti PM10 (I. faza; godišnja srednja vrijednost)

   Napomena uz obrazac 23.:
   Prirodna pojava može se označiti pomoću jedne ili nekoliko standardnih oznaka koje se navode u ovom upitniku (vidjeti tablicu 5.)

      Tablica 5.   Prirodne pojave koje uzrokuju prekoračenja granične vrijednosti za PM10: standardne oznake

                  Oznaka prirodne pojave

                  Opis

                  A1

                  Erupcija vulkana u državi članici

                  A2

                  Erupcija vulkana izvan države članice

                  B1

                  Seizmička aktivnost u državi članici

                  B2

                  Seizmička aktivnost izvan države članice

                  C1

                  Geotermalna aktivnost u državi članici

                  C2

                  Geotermalna aktivnost izvan države članice

                  D1

                  Požar nenastanjenih područja u državi članici

                  D2

                  Požar nenastanjenih područja izvan države članice

                  E1

                  Pojava jakog vjetra u državi članici

                  E2

                  Pojava jakog vjetra izvan države članice

                  F1

                  Atmosfersko resuspendiranje u državi članici

                  F2

                  Atmosfersko resuspendiranje izvan države članice

                  G1

                  Prijenos prirodnih čestica iz suhih regija u državi članici

                  G2

                  Prijenos prirodnih čestica iz suhih regija izvan države članice

      Obrazac 24.   Prekoračenje graničnih vrijednosti PM10 zbog zimskog posipavanja cesta (članak 5. stavak 5. Direktive 1999/30/EZ)

      Obrazac 24.a   Doprinos zimskog posipavanja cesta prekoračenju graničnih vrijednosti PM10 (I. faza; 24-satna srednja vrijednost)

      Obrazac 24.b   Doprinos zimskog posipavanja cesta prekoračenju graničnih vrijednosti PM10 (I. faza; godišnja srednja vrijednost)

      Obrazac 25.   Konzultacije o prekograničnom onečišćenju (članak 8. stavak 6. Direktive 96/62/EZ)

      Obrazac 25.a   Općenito

                  Je li država članica konzultirala druge države članice o značajnom onečišćenju zraka koje potječe iz drugih država članica? Molimo upisati da ili ne:

                  (da ili ne)

      Obrazac 25.b   Specifikacija po državama članicama

               Za potvrdan odgovor:

               AT

               BE

               CY

               CZ

               DE

               DK

               EE

               ES

               FI

               FR

               GR

               HU

               IE

               IT

               LT

               LU

               LV

               MT

               NL

               PL

               PT

               SE

               SK

               SI

               UK

                           –

                           označiti državu članicu ili relevantnu državu

                           –

                           označiti ako se ovom izvješću prilaže dnevni red tih konzultacija

                           –

                           označiti ako se ovom izvješću prilaže zapisnik s tih konzultacija

         Napomena uz obrazac 25.b:
   Upisati „da” samo ako je odgovor potvrdan.

      Obrazac 26.   Prekoračenja graničnih vrijednosti utvrđenih u direktivama 80/779/EEZ, 82/884/EEZ i 85/203/EEZ o kojima se izvješćuje sukladno članku 9. stavku 6. Direktive 1999/30/EZ

   Napomene uz obrazac 26.:

               1.

               Numeričku vrijednost granične prekoračene vrijednosti treba upisati u drugi stupac.

               2.

               Za SO2 i lebdeće čestice treba upisati je li korištena metoda crnog dima ili gravimetrijska metoda.

               3.

               Podatak o postaji nije obvezan, ali se preporuča.

               4.

               Razlog za prekoračenje može se navesti pomoću jedne ili nekoliko standardnih oznaka koje se navode u ovom upitniku (vidjeti tablicu 5.) ili oznake koju utvrdi sama država članica, a kojom se upućuje na odvojeni popis razloga koje opisuje ta država članica (obrazac 27.). Ako treba navesti više od jednog razloga, oznake treba odvojiti točkom sa zarezom. Opis koji daje država članica isto tako može biti uputa na odvojeni dokument koji se prilaže ovomu upitniku.

      Obrazac 27.   Razlozi prekoračenja graničnih vrijednosti utvrđenih u direktivama 80/779/EEZ, 82/884/EEZ i 85/203/EEZ: moguće potrebne dodatne oznake utvrđuje država članica (članak 9. stavak 6. Direktive1999/30/EZ)

      (1)  DNPH: dinitrofenilhidrazin; FID: plameno-ionizacijska detekcija; GC: plinska kromatografija; HC: ugljikohidrati; HMP: hidroksi-metil-piperidin; HPLC: visokotlačna tekuća kromatografija; MS: maseni spektrometar, NMHC: nemetanski ugljikovodici; NPD: detektor dušika i fosfora; UV: ultraljubičasti; VOC: hlapivi organski spojevi.

      (2)  Za uzorkovanje impinđerom: upotrijebiti podoznaku „IM”; za aktivno uzorkovanje na sorbentu: podoznaku „AS”; za difuzno uzorkovanje: podoznaku „DI”. Primjer: „M10AS”.


title: 2001/622/EZ: Odluka Komisije od 27. srpnja 2001. o izmjeni odluka 92/160/EEZ i 97/10/EZ o regionalizaciji Južne Afrike i o stavljanju izvan snage Odluke 1999/334/EZ o zaštitnim mjerama u pogledu registriranih konja koji dolaze iz Južne Afrike (priopćena pod brojem dokumenta C(2001) 2367)  Tekst značajan za EGP

text:
               03/Sv. 42

               HR

               Službeni list Europske unije

               101

         32001D0622

               L 216/26

               SLUŽBENI LIST EUROPSKE UNIJE

         ODLUKA KOMISIJE
   od 27. srpnja 2001.
   o izmjeni odluka 92/160/EEZ i 97/10/EZ o regionalizaciji Južne Afrike i o stavljanju izvan snage Odluke 1999/334/EZ o zaštitnim mjerama u pogledu registriranih konja koji dolaze iz Južne Afrike
   (priopćena pod brojem dokumenta C(2001) 2367)
   (Tekst značajan za EGP)
   (2001/622/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 90/426/EEZ od 26. lipnja 1990. o uvjetima zdravlja životinja kojima se uređuje premještanje i uvoz kopitara iz trećih zemalja (1), kako je zadnje izmijenjena Odlukom Komisije 2001/298/EZ (2), a posebno njezin članak 13. stavak 2. točku (a),
   uzimajući u obzir Direktivu Vijeća 91/496/EEZ od 15. srpnja 1991. o utvrđivanju načela o organizaciji veterinarskih pregleda životinja koje se unose u Zajednicu iz trećih zemalja i o izmjeni direktiva 89/662/EEZ, 90/425/EEZ i 90/675/EEZ (3), kako je zadnje izmijenjena Direktivom 96/43/EZ (4), a posebno njezin članak 18.,
   budući da:

               (1)

               Odluka Komisije 92/160/EEZ (5), kako je zadnje izmijenjena Odlukom 2000/619/EZ (6), utvrđuje regionalizaciju određenih trećih zemalja za uvoz kopitara.

               (2)

               Uvjeti zdravlja životinja za uvoz registriranih konja iz Južne Afrike predviđeni su u Odluci Komisije 97/10/EZ (7), koja utvrđuje i regionalizaciju Južne Afrike.

               (3)

               U skladu s prijavom o izbijanju konjske kuge u provinciji Western Cape, Južna Afrika, u svibnju 1999., Komisija je donijela Odluku 1999/334/EZ od 7. svibnja 1999. o propisivanju zaštitnih mjera u pogledu registriranih konja koji dolaze iz Južne Afrike. (8)

               (4)

               Južna Afrika već više od dvije godine nije zabilježila pojavu konjske kuge na području slobodnom od te bolesti, tj. na gradskom području Cape Towna ili u ugroženom području koje okružuje slobodno područje.

               (5)

               Nadležna tijela Južne Afrike pružila su Zajednici sveobuhvatno završno izvješće o izbijanju bolesti 1999. te o mjerama koje su od tada poduzete. Ključni nalazi iz izvješća predstavljeni su i 2000. u mjestu Algete u Španjolskoj, na godišnjem sastanku Nacionalnih referentnih laboratorija za konjsku kugu.

               (6)

               Nadležna tijela Južne Afrike zatražila su izmjenu regionalizacije u skladu sa zakonodavstvom Zajednice i standardima Međunarodnog ureda za epizootije (OIE).

               (7)

               Kako bi se mogao omogućiti uvoz registriranih konja iz Južne Afrike, potrebno je prilagoditi regionalizaciju u svrhu uvoza kopitara prilagođavanjem Priloga Odluci 92/160/EEZ, kako bi se izmijenile i prilagodile granice ugroženog i zaraženog područja opisane u Prilogu Odluci 97/10/EZ, te kako bi se stavila izvan snage Odluka 1999/334/EZ.

               (8)

               Mjere koje predviđa ova Odluka u skladu su s mišljenjem Stalnog veterinarskog odbora,

         DONIJELA JE OVU ODLUKU:
   Članak 1.
   Uputa na Južnu Afriku u Prilogu Odluci 92/160/EEZ zamjenjuje se sljedećim:

      „Južna Afrika3

      Gradsko područje Cape Towna koje je određeno:

                  Sjeverna granica:

                  Blaauwberg Road (M14);

                  Istočna granica:

                  Koeberg Road (M14), Plattekloof Road (M14), autocesta N7, autocesta N1 i autocesta M5;

                  Južna granica:

                  Ottery Road, Prince George’s Drive, Wetton Road, Riverstone Road, Tennant Road, Newlands Drive, Paradise Road, Union Drive, Rhodes Drive sve do postaje Newslands Forestry i preko Echo Gorge Table Mountain do Camps Bay;

                  Zapadna granica:

                  obala od Camps Bay do Blaauwberg Road.”

   Članak 2.
   Prilog I. Odluci 97/10/EZ zamjenjuje se sljedećim:

               1.

               Stavak 2. koji se odnosi na regionalizaciju mijenja se riječima iz Priloga ovoj Odluci.

               2.

               Drugi podstavak stavka 3.1. zamjenjuje se sljedećim:
               „Međutim, odstupanjem od odredbe direktor za zdravlje životinja iz Ministarstva poljoprivrede Južne Afrike može izdati dozvolu za cijepljenje registriranim polivalentnim AHS cjepivom na način na koji to propisuje proizvođač toga cjepiva, cjepivom koje smije dati isključivo veterinar ili ovlašteni veterinarski tehničar službeno zaposlen od Vlade, onih konja koji bi trebali izaći iz granica slobodnog područja ili ugroženog područja prema odredbi, te da ti konji ne smiju napustiti gospodarstvo sve do otpreme prema odredištu izvan slobodnog područja ili ugroženog područja, dok je podatke o cijepljenju potrebno upisati u putovnicu.”

               3.

               Stavak 3.2. zamjenjuje se sljedećim:
               „Na mjestima na kojima se cijepljenje registriranih konja protiv AHS-a provodi izvan slobodnih područja ili ugroženih područja, to cijepljenje mora obaviti veterinar ili ovlašteni veterinarski tehničar službeno zaposlen od Vlade koristeći registrirano polivalentno AHS cjepivo, na način na koji to propisuje proizvođač toga cjepiva, a podatke o cijepljenju potrebno je upisati u putovnicu.”

         Članak 3.
   Odluka 1999/334/EZ stavlja se izvan snage.
   Članak 4.
   Ova je Odluka upućena državama članicama.

      Sastavljeno u Bruxellesu 27. srpnja 2001.

            Za Komisiju

         David BYRNE

            Član Komisije

      (1)  SL L 224, 18.8.1990., str. 42.

      (2)  SL L 102, 12.4.2001., str. 63.

      (3)  SL L 268, 24.9.1991., str. 56.

      (4)  SL L 162, 1.7.1996., str. 1.

      (5)  SL L 71, 18.3.1992., str. 24.

      (6)  SL L 215, 9.8.2001., str. 55.

      (7)  SL L 3, 7.1.1997., str. 9.

      (8)  SL L 126, 20.5.1999., str. 19.

      PRILOG

         „2.   Regionalizacija:
         2.1.   Područja slobodna od konjske kuge:
         Gradsko područje Cape Towna je područje slobodno od konjske kuge, unutar sljedećih granica:

                     — Sjeverna granica:

                     Blaauwberg Road (M14);

                     — Istočna granica:

                     Koeberg Road (M14), Plattekloof Road (M14), autocesta N7, autocesta N1 i autocesta M5;

                     — Južna granica:

                     Ottery Road, Prince George’s Drive, Wetton Road, Riverstone Road, Tennant Road, Newlands Drive, Paradise Road, Union Drive, Rhodes Drive sve do postaje Newslands Forestry i preko Echo Gorge Table Mountain do Camps Bay;

                     — Zapadna granica:

                     obala od Camps Bay do Blaauwberg Road.

               2.2.   Područje ugroženo od konjske kuge:
         Područje slobodno od konjske kuge okruženo je ugroženim područjem od barem 50 km širine koje uključuje sljedeće magistralne okruge: Cape Town, Vredenburg, Hopefield, Mooreesburg, Malmesbury, Wellington, Paarl, Stellenbosch, Kuilsrivier, Goodwood, Wynberg, Simonstown, Somerset West, Mitchells Plain i Strand, te je određeno rijekom Berg Rivier na sjeveru, s Hottentots Holland Mountains na istoku te obalom na jugu i zapadu.
         2.3.   Zaraženo područje zbog konjske kuge:
         Ugroženo područje okruženo je zaraženim područjem od barem 100 km širine koje uključuje magistralne okruge: Clanwilliam, Piketberg, Ceres, Tulbagh, Worcester, Caledon, Hermanus, Bredasdorp, Robertson, Montagu, Swellendam.
         2.4.   Područje zaraženo konjskom kugom:
         Dio teritorija Republike Južne Afrike izvan provincije Western Cape i dijela provincije Western Cape izvan slobodnog područja i zaraženog i ugroženog područja, uključujući i magistralne okruge Vanrynsdorp, Vredendal, Laingsburg, Ladismith, Heidelberg, Riversdale, Mossel Bay, Calitzdorp, Oudtshoorn, George, Knysna, Uniondale, Prince Albert, Beaufort West i Murraysburg.”


title: 2006/589/EZ: Odluka Komisije od 31. kolovoza 2006. o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja aviglicina HCl, mandipropamida i meptildinokapa u Prilog I. Direktivi Vijeća 91/414/EEZ (priopćeno pod brojem dokumenta C(2006) 3858)  Tekst značajan za EGP

text:
               03/Sv. 004

               HR

               Službeni list Europske unije

               203

         32006D0589

               L 240/9

               SLUŽBENI LIST EUROPSKE UNIJE

               31.08.2006.

      ODLUKA KOMISIJE

   od 31. kolovoza 2006.
   o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja aviglicina HCl, mandipropamida i meptildinokapa u Prilog I. Direktivi Vijeća 91/414/EEZ
   (priopćeno pod brojem dokumenta C(2006) 3858)
   (Tekst značajan za EGP)
   (2006/589/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno njezin članak 6. stavak 3.,
   budući da:

               (1)

               Direktiva 91/414/EEZ predviđa proširenje popisa aktivnih tvari odobrenih za korištenje u sredstvima za zaštitu bilja u Zajednici.

               (2)

               Valent BioSciences je 27. listopada 2004. dostavio nadležnom tijelu Ujedinjene Kraljevine dokumentaciju za aktivnu tvar aviglicin HCl i zahtjev za uvrštenjem te tvari u Prilog I. Direktivi 91/414/EEZ. Syngenta AG je 13. prosinca 2005. dostavila austrijskom nadležnom tijelu dokumentaciju za mandipropamid i zahtjev za uvrštenjem te tvari u Prilog I. Direktivi 91/414/EEZ. Dow AgroSciences je 12. kolovoza 2005. dostavio nadležnom tijelu Ujedinjene Kraljevine dokumentaciju za meptildinokap i zahtjev za uvrštenjem te tvari u Prilog I. Direktivi 91/414/EEZ.

               (3)

               Nadležna tijela Ujedinjene Kraljevine i Austrije obavijestila su Komisiju da preliminarna razmatranja pokazuju da dokumentacija za predmetne aktivne tvari ispunjava zahtjeve za podacima i informacijama predviđenima Prilogom II. Direktivi 91/414/EEZ. Preliminarna razmatranja su također pokazala da zaprimljena dokumentacija ispunjava zahtjeve za podacima i informacijama predviđenima Prilogom III. Direktivi 91/414/EEZ za barem jedno sredstvo za zaštitu bilja koje sadrži aktivnu tvar. U skladu s člankom 6. stavkom 2. Direktive 91/414/EEZ, podnositelji zahtjeva naknadno su dostavili dokumentaciju Komisiji i ostalim državama članicama te je ona proslijeđena Stalnom odboru za prehrambeni lanac i zdravlje životinja.

               (4)

               Ovom bi se Odlukom trebalo službeno potvrditi na razini Zajednice da se sva dokumentacija može smatrati u načelu zadovoljavajućom što se tiče zahtjeva za podacima i informacijama predviđenima Prilogom II. i, za barem jedno sredstvo za zaštitu bilja koje sadrži predmetnu aktivnu tvar, Prilogom III. Direktivi 91/414/EEZ.

               (5)

               Ovom se Odlukom ne bi trebalo dovesti u pitanje pravo Komisije da zatraži od podnositelja zahtjeva daljnje podatke ili informacije radi pojašnjenja određenih točaka u dokumentaciji.

               (6)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Ne dovodeći u pitanje članak 6. stavak 4. Direktive 91/414/EEZ, dokumentacija o aktivnim tvarima navedenima u Prilogu ovoj Odluci, koja je dostavljena Komisiji i državama članicama s ciljem uvrštenja predmetnih tvari u Prilog I. toj Direktivi, u načelu udovoljava zahtjevima za podacima i informacijama predviđenima Prilogom II. toj Direktivi.
   Dokumentacija također ispunjava zahtjeve za podacima i informacijama predviđenima Prilogom III. toj Direktivi za barem jedno sredstvo za zaštitu bilja koje sadrži predmetnu aktivnu tvar, uzimajući u obzir predložene uporabe.
   Članak 2.
   Države članice izvjestiteljice dužne su detaljno razmotriti predmetnu dokumentaciju i izvijestiti Europsku komisiju što je prije moguće, a najkasnije godinu dana od objave ove Odluke u Službenom listu Europske unije, o zaključcima svojih razmatranja i popratnim preporukama za uvrštenje ili neuvrštenje predmetne aktivne tvari u Prilog I. Direktivi 91/414/EEZ, kao i sve uvjete koji se na to odnose.
   Članak 3.
   Ova je Odluka upućena državama članicama.

      Sastavljeno u Bruxellesu 31. kolovoza 2006.

            Za Komisiju

         Markos KYPRIANOU

            Član Komisije

      (1)  SL L 230, 19.8.1991., str. 1. Direktiva kako je zadnje izmijenjena Direktivom Komisije 2006/41/EZ (SL L 187, 8.7.2006., str. 24.).
   PRILOG

      AKTIVNE TVARI NA KOJE SE ODNOSI OVA ODLUKA

               Br.

               Uobičajeni naziv, CIPAC identifikacijski broj

               Podnositelj zahtjeva

               Datum podnošenja zahtjeva

               Država članica izvjestiteljica

               1.

               Aviglicin HCl
               CIPAC br.: 601

               Valent BioSciences

               27.10.2004.

               UK

               2.

               Mandipropamid
               CIPAC br.: još nije dodijeljen

               Syngenta AG

               13.12.2005.

               AT

               3.

               Meptildinokap
               CIPAC br.: još nije dodijeljen

               Dow AgroSciences

               12.8.2005.

               UK


Odluka Komisije od 09/04/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6870 - GE / MUNICH RE / IBERDROLA RENOVABLES FRANCE) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 03/02/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8344 - SUMITOMO CORPORATION / FYFFES PLC) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 21/01/2016 u kojoj se određuje koncentracija kompatibilna sa zajedničkim tržištem (Predmet br. COMP/M.7889 - ENGIE / REC / TEN) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: Odluka Komisije od 2. prosinca 2010. o utvrđivanju razreda reakcije na vatru određenih građevnih proizvoda u pogledu oblikovnih elemenata od vlaknom ojačanoga gipsa (priopćena pod brojem dokumenta C(2010) 392)  Tekst značajan za EGP

text:
               13/Sv. 59

               HR

               Službeni list Europske unije

               180

         32010D0738

               L 317/42

               SLUŽBENI LIST EUROPSKE UNIJE

         ODLUKA KOMISIJE
   od 2. prosinca 2010.
   o utvrđivanju razreda reakcije na vatru određenih građevnih proizvoda u pogledu oblikovnih elemenata od vlaknom ojačanoga gipsa
   (priopćena pod brojem dokumenta C(2010) 392)
   (Tekst značajan za EGP)
   (2010/738/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 89/106/EEZ od 21. prosinca 1988. o usklađivanju zakona i drugih propisa država članica u odnosu na građevne proizvode  (1), a posebno njezin članak 20. stavak 2. točku (a),
   nakon savjetovanja sa Stalnim odborom za graditeljstvo,
   budući da:

               (1)

               Direktiva 89/106/EEZ predviđa da, kako bi se vodilo računa o različitim razinama zaštite građevnih objekata na nacionalnoj, regionalnoj ili lokalnoj razini, potrebno je u dokumentima za tumačenje utvrditi razrede učinkovitosti proizvoda u odnosu na svaki ključni zahtjev. Ti su dokumenti objavljeni kao „Komunikacija Komisije u pogledu dokumenata za tumačenje Direktive 89/106/EEZ  (2)”.

               (2)

               U pogledu ključnog zahtjeva sigurnosti u slučaju požara, dokumenti za tumačenje br. 2 navodi niz međusobno povezanih mjera koje zajednički definiraju strategiju o požarnoj sigurnosti koje trebaju odgovarajuće razviti države članice.

               (3)

               Kao jedna od tih mjera u dokumentu za tumačenje br. 2 navedeno je ograničenje nastanka i širenja vatre i dima unutar određenog područja ograničenjem potencijala građevnih proizvoda da doprinesu punom razvoju požara.

               (4)

               Razina tog ograničenja može se izraziti samo u smislu različitih razina reakcije na vatru proizvoda kod njihove krajnje primjene.

               (5)

               Usklađenim rješenjem je usvojen sustav razreda u Odluci Komisije 2000/147/EZ o provedbi Direktive Vijeća 89/106/EEZ u odnosu na razredbu reakcije na požar građevnih proizvoda  (3).

               (6)

               U slučaju oblikovnih elemenata od vlaknom ojačanoga gipsa potrebno je koristiti razvrstavanje koje je utvrđeno u Odluci 2000/147/EZ.

               (7)

               Reakcija na vatru mnogih građevnih proizvoda i/ili materijala, u okviru razvrstavanja predviđenog u Odluci 2000/147/EZ, dobro je utvrđena i dovoljno dobro poznata regulatornim tijelima u državama članicama tako da ona ne zahtijevaju ispitivanja ove karakteristike ponašanja,

         DONIJELA JE OVU ODLUKU:
   Članak 1.
   Građevni proizvodi i/ili materijali koji zadovoljavaju sve zahtjeve karakteristike ponašanja „reakcija na požar”, bez potrebe za daljnjim ispitivanjem, utvrđeni su u Prilogu.
   Članak 2.
   Posebni razredi koje treba primijeniti na različite građevne proizvode i/ili materijale, u okviru razvrstavanja prema reakciji na vatru koje je usvojeno u Odluci 2000/147/EZ, utvrđeni su u Prilogu ovoj Odluci.
   Članak 3.
   Proizvodi se razmatraju u odnosu na njihovu krajnju primjenu, prema potrebi.
   Članak 4.
   Ova je Odluka upućena državama članicama.

      Sastavljeno u Bruxellesu 2. prosinca 2010.

            Za Komisiju

         Antonio TAJANI

            Potpredsjednik

      (1)  SL L 40, 11.2.1989., str. 12.

      (2)  SL C 62, 28.2.1994., str. 1.

      (3)  SL L 50, 23.2.2000., str. 14.
   PRILOG
   Tablice utvrđene u ovom Prilogu navode građevne proizvode i/ili materijale koji zadovoljavaju sve zahtjeve karakteristike ponašanja „reakcija na požar”, bez potrebe za ispitivanjem.
   Tablica
   Razredi reakcije na vatru za oblikovne elemente od vlaknom ojačanoga gipsa s vlaknima sisala ili jute

               Proizvod

               Pojedinosti o proizvodu

               Najmanja gustoća
               (kg/m3)

               Razred (1)

               Oblikovni elementi od vlaknom ojačanoga gipsa

               Proizvod u skladu s EN 13815, izrađen oblikovanjem gipsa pomiješanog s vodom, ojačan ravnomjerno raspoređenim vlaknima sisala ili jute masenog udjela najviše 2,5 %.

               1 000

               A1

      (1)   Razred u skladu s Tablicom 1. u Prilogu Odluci 2000/147/EZ.


title: 2007/848/EZ: Odluka Komisije od 11. prosinca 2007. o odobravanju određenih nacionalnih programa za kontrolu salmonele u jatima kokoši nesilica vrste Gallus gallus (priopćena pod brojem dokumenta C(2007) 6100)  Tekst značajan za EGP

text:
               03/Sv. 031

               HR

               Službeni list Europske unije

               200

         32007D0848

               L 333/83

               SLUŽBENI LIST EUROPSKE UNIJE

               11.12.2007.

      ODLUKA KOMISIJE

   od 11. prosinca 2007.
   o odobravanju određenih nacionalnih programa za kontrolu salmonele u jatima kokoši nesilica vrste Gallus gallus

   (priopćena pod brojem dokumenta C(2007) 6100)
   (Tekst značajan za EGP)
   (2007/848/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 2160/2003 Europskog parlamenta i Vijeća od 17. studenoga 2003. o kontroli salmonele i ostalih navedenih zoonoza koje se prenose hranom (1), a posebno njezin članak 6. stavak 2.,
   budući da:

               (1)

               Svrha Uredbe (EZ) br. 2160/2003 je osigurati da se za otkrivanje i kontrolu salmonele i ostalih uzročnika zoonoza u svim relevantnim fazama proizvodnje, prerade i distribucije, posebno na razini primarne proizvodnje, poduzimaju pravilne i učinkovite mjere kako bi se smanjila njihova prevalencija i rizik koji predstavljaju po javno zdravlje.

               (2)

               Utvrđen je cilj Zajednice za smanjivanje prevalencije svih serotipova salmonele sa značajem za javno zdravlje u jatima kokoši nesilica vrste Gallus gallus na razini primarne proizvodnje putem Uredbe (EZ) br. 1168/2006 od 31. srpnja 2006. o provedbi Uredbe (EZ) br. 2160/2003 Europskog parlamenta i Vijeća s obzirom na cilj Zajednice za smanjivanje prevalencije određenih serotipova salmonele kod kokoši nesilica vrste Gallus gallus i o izmjeni Uredbe (EZ) br. 1003/2005 (2).

               (3)

               Kako bi se postigao cilj Zajednice, države članice trebaju utvrditi nacionalne programe za kontrolu salmonele u jatima kokoši nesilica vrste Gallus gallus i podnijeti ih Komisiji u skladu s Uredbom (EZ) br. 2160/2003.

               (4)

               Određene države članice su podnijele svoje nacionalne programe za kontrolu salmonele u jatima kokoši nesilica vrste Gallus gallus.

               (5)

               Za te je programe ustanovljeno da udovoljavaju odgovarajućem veterinarskom zakonodavstvu Zajednice, a posebno Uredbi (EZ) br. 2160/2003.

               (6)

               Stoga je potrebno odobriti nacionalne programe kontrole.

               (7)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Odobravaju se nacionalni programi za kontrolu salmonele u jatima kokoši nesilica vrste Gallus gallus koje su podnijele države članice navedene u Prilogu.
   Članak 2.
   Ova se Odluka primjenjuje od 1. siječnja 2008.
   Članak 3.
   Ova je Odluka upućena državama članicama.

      Sastavljeno u Bruxellesu 11. prosinca 2007.

            Za Komisiju

         Markos KYPRIANOU

            Član Komisije

      (1)  SL L 325, 12.12.2003., str. 1. Uredba kako je izmijenjena Uredbom Komisije (EZ) br. 1237/2007 (SL L 280, 24.10.2007., str. 5.).

      (2)  SL L 211, 1.8.2006., str. 4.
   PRILOG
   Austrija
   Belgija
   Bugarska
   Češka
   Cipar
   Danska
   Estonija
   Finska
   Francuska
   Njemačka
   Grčka
   Mađarska
   Irska
   Italija
   Latvija
   Litva
   Luksemburg
   Nizozemska
   Poljska
   Portugal
   Rumunjska
   Slovenija
   Slovačka
   Španjolska
   Švedska
   Ujedinjena Kraljevina


Odluka Komisije od 29/09/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7697 - AEROPORTS DE PARIS / SELECT SERVICE PARTNER GROUP / JV) prema Uredbi Vijeća (EZ) No 139/2004 (Vjerodostojan je samo tekst na francuskom jeziku)


Odluka Komisije od 21/09/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8610 - CKI / CKP / ISTA GROUP) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 23/06/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8041 - M&G / ANCHORAGE / PHS GROUP INVESTMENT) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 17/07/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7565 - DANISH CROWN / TICAN) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2009/715/EZ: Odluka Komisije od 23. rujna 2009. o neuvrštavanju klortal-dimetila u Prilog I. Direktivi Vijeća 91/414/EEZ te o povlačenju dozvola za sredstva za zaštitu bilja koja sadrže tu tvar (priopćena pod brojem dokumenta C(2009) 6431)  Tekst značajan za EGP

text:
               03/Sv. 60

               HR

               Službeni list Europske unije

               136

         32009D0715

               L 251/31

               SLUŽBENI LIST EUROPSKE UNIJE

         ODLUKA KOMISIJE
   od 23. rujna 2009.
   o neuvrštavanju klortal-dimetila u Prilog I. Direktivi Vijeća 91/414/EEZ te o povlačenju dozvola za sredstva za zaštitu bilja koja sadrže tu tvar
   (priopćena pod brojem dokumenta C(2009) 6431)
   (Tekst značajan za EGP)
   (2009/715/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno njezin članak 8. stavak 2. četvrti podstavak,
   budući da:

               (1)

               Člankom 8. stavkom 2. Direktive 91/414/EEZ predviđeno je da država članica može, tijekom razdoblja od 12 mjeseci od priopćenja te Direktive, odobriti stavljanje na tržište sredstava za zaštitu bilja koja sadrže aktivne tvari koje nisu navedene u Prilogu I. toj Direktivi, a koja se već nalaze na tržištu dvije godine nakon datuma priopćenja, dok se te tvari postupno ispituju u okviru programa rada.

               (2)

               Uredbama Komisije (EZ) br. 451/2000 (2) i (EZ) br. 1490/2002 (3) utvrđuju se detaljna pravila za provedbu treće faze programa rada iz članka 8. stavka 2. Direktive 91/414/EEZ i uspostavlja popis aktivnih tvari koje je potrebno ocijeniti s ciljem njihovog mogućeg uvrštenja u Prilog I. Direktivi 91/414/EEZ. Na taj je popis uvršten klortal-dimetil.

               (3)

               Učinci klortal-dimetila na zdravlje ljudi i okoliš ocijenjeni su u skladu s odredbama utvrđenim u uredbama (EZ) br. 451/2000 i (EZ) br. 1490/2002 za niz uporaba koje je predložio prijavitelj. Nadalje, tim uredbama se određuju države članice izvjestiteljice koje Europskoj agenciji za sigurnost hrane (EFSA) moraju dostaviti odgovarajuća izvješća o ocjeni i preporuke u skladu s člankom 10. stavkom 1. Uredbe (EZ) br. 1490/2002. Za klortal-dimetil je država članica izvjestiteljica bila Grčka i sve su relevantne informacije dostavljene 31. listopada 2006. Dodatak je dostavljen 3. travnja 2008.

               (4)

               Izvješće o ocjeni stručno su pregledale države članice i EFSA. U skladu s člankom 11.c Uredbe (EZ) br. 1490/2002 stručni pregled je bio usmjeren na sljedeća pitanja, toksičnost, važnost metabolita MPA i mogućnost njegovog ispiranja u podzemne vode. EFSA ga je dostavila Komisiji 4. rujna 2008., te ponovno izdala 26. studenoga 2008. u obliku zaključka EFSA-e o usmjerenom stručnom pregledu procjene rizika od pesticida s aktivnom tvari klortal-dimetilom (4). To su izvješće u okviru Stalnog odbora za prehrambeni lanac i zdravlje životinja pregledale države članice i Komisija i dovršile 12. lipnja 2009. u obliku izvješća Komisije o stručnom pregledu za klortal-dimetil.

               (5)

               Tijekom procjene ove aktivne tvari utvrđeno je da se njezin metabolit MPA ispire u podzemne vode. Na temelju dostupnih informacija ne može se zaključiti da sredstva za zaštitu bilja koja sadrže ovu aktivnu tvar ispunjavaju uvjete predviđene u članku 5. stavku 1. Direktive 91/414/EEZ, posebno u pogledu toksikološkog značenja tog metabolita.

               (6)

               Komisija je pozvala prijavitelja da dostavi primjedbe o rezultatima stručnog pregleda i priopći namjerava li ustrajati na uvrštenju tvari na popis. Prijavitelj je dostavio svoje primjedbe koje su pažljivo razmotrene. Međutim, unatoč argumentima koje je iznio prijavitelj, navedene nedoumice nije bilo moguće razriješiti, i ocjene dane na temelju dostavljenih informacija, procijenjenih na sastancima stručnjaka EFSA-e pokazuju da se ne može očekivati da, u okviru predloženih uvjeta uporabe, sredstva za zaštitu bilja koja sadrže klortal-dimetil općenito zadovolje zahtjeve iz članka 5. stavka 1. točaka a. i b. Direktive 91/414/EEZ.

               (7)

               Stoga klortal-dimetil ne treba uvrstiti u Prilog I. Direktivi 91/414/EEZ.

               (8)

               Potrebno je poduzeti mjere kako bi se osiguralo da se odobrene dozvole za sredstva za zaštitu bilja koja sadrže klortal-dimetil povuku u propisanom roku te da se ne produljuju i ne izdaju nove dozvole za takva sredstva.

               (9)

               Ako države članice odobre produljenje roka za uklanjanje, skladištenje, stavljanje na tržište i uporabu postojećih zaliha sredstava za zaštitu bilja koja sadrže klortal-dimetil to se razdoblje mora ograničiti na najviše dvanaest mjeseci kako bi se omogućila uporaba postojećih zaliha najviše u jednoj sezoni rasta, čime se osigurava da sredstva za zaštitu bilja koja sadrže klortal-dimetil ostanu na raspolaganju poljoprivrednicima 18 mjeseci od donošenja ove Odluke.

               (10)

               Ovom Odlukom se ne dovodi u pitanje podnošenje zahtjeva za klortal-dimetil sukladno odredbama članka 6. stavka 2. Direktive 91/414/EEZ, čija su detaljna pravila provedbe utvrđena u Uredbi Komisije (EZ) br. 33/2008 od 17. siječnja 2008. o utvrđivanju detaljnih pravila za primjenu Direktive Vijeća 91/414/EEZ u pogledu redovnog i ubrzanog postupka za ocjenu aktivnih tvari koje su bile dio programa rada iz članka 8. stavka 2. ove Direktive, ali nisu uvrštene u njezin Prilog I. (5), s ciljem mogućeg uključenja u njezin Prilog I.

               (11)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Klortal-dimetil se ne uvrštava kao aktivna tvar u Prilog I. Direktivi 91/414/EEZ.
   Članak 2.
   Države članice osiguravaju da se:

               (a)

               dozvole za sredstva za zaštitu bilja koja sadrže klortal-dimetil povuku do 23. ožujka 2010.;

               (b)

               ne izdaju niti produljuju dozvole za sredstva za zaštitu bilja koja sadrže klortal-dimetil od dana objave ove Odluke.

         Članak 3.
   Svako produljenje roka koje odobre države članice u skladu s odredbama članka 4. stavka 6. Direktive 91/414/EEZ, mora biti što je moguće kraće i prestaje važiti najkasnije 23. ožujka 2011.
   Članak 4.
   Ova je Odluka upućena državama članicama.

      Sastavljeno u Bruxellesu 23. rujna 2009.

            Za Komisiju

         Androulla VASSILIOU

            Članica Komisije

      (1)  SL L 230, 19.8.1991., str. 1.

      (2)  SL L 55, 29.2.2000., str. 25.

      (3)  SL L 224, 21.8.2002., str. 23.

      (4)  EFSA Znanstveno izvješće (2008.), 156. Zaključak o stručnom pregledu procjene rizika od pesticida s aktivnom tvari klortal-dimetilom (dovršen 4. rujna 2008. i ponovno izdan 26. studenoga 2008.).

      (5)  SL L 15, 18.1.2008., str. 5.


Odluka Komisije od 10/04/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7151 - BNP PARIBAS / ROYAL BANK OF SCOTLAND) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 03/08/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8356 - WIETERSDORFER / AMIANTIT / HOBAS JV) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 11/03/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6864 - DSE / INCJ / SOLAR VENTURES / JV) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)